PATVIRTINTA

Panevėžio r. Raguvos gimnazijos

direktoriaus 2023 m. rugpjūčio 31 d.

įsakymu Nr. V1-168

**2023–2024 MOKSLO METŲ PANEVĖŽIO R. RAGUVOS GIMNAZIJOS PRADINIO, PAGRINDINIO IR VIDURINIO UGDYMO PROGRAMŲ UGDYMO PLANAS**

**I SKYRIUS**

**BENDROSIOS NUOSTATOS**

1. 2023–2024 mokslo metų Panevėžio r. Raguvos gimnazijos pradinio, pagrindinio ir vidurinio ugdymo programų ugdymo planas (toliau – Gimnazijos ugdymo planas) reglamentuoja ugdymo organizavimą, pradinio, pagrindinio, vidurinio ugdymo programų įgyvendinimą gimnazijoje.

2. Ugdymo plano tikslas – apibrėžti pagrindinius reikalavimus ugdymo procesui organizuoti, sudarant galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų kompetencijų.

3. Ugdymo plano uždaviniai:

3.1. nurodyti minimalų privalomą pamokų skaičių, skirtą ugdymo programoms įgyvendinti;

3.2. pateikti esmines nuostatas ugdymo procesui gimnazijoje organizuoti.

4. Ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis;

4.2. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti;

4.3. **Ugdymo planas** – gimnazijoje vykdomų ugdymo programų įgyvendinimo aprašas, parengtas vadovaujantis Bendraisiais ugdymo planais;

4.4. **Pamoka** – pagrindinė nustatytos trukmės nepertraukiamo mokymosi organizavimo forma;

4.5. Kitos ugdymo plane vartojamos sąvokos apibrėžtos Lietuvos Respublikos švietimo įstatyme ir kituose švietimą reglamentuojančiuose teisės aktuose.

**II SKYRIUS**

**UGDYMO PROCESO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ IR STRUKTŪRA**

5. Mokslo metus sudaro laikas, skirtas mokinių mokymuisi, ir laikas, skirtas mokinių poilsiui – atostogoms. Mokiniams skiriamos rudens, žiemos (Kalėdų), žiemos, pavasario (Velykų) ir vasaros atostogos.

6. Mokslo metų ugdymo proceso trukmė apibrėžiama ugdymo dienų skaičiumi.

7. Ugdymo proceso trukmė, priklausomai nuo mokinių amžiaus, pagal ugdymo programą nustatoma skirtinga.

8. 2023–2024 mokslo metų pradžia – 2023 m. rugsėjo 1 d. Ugdymo proceso trukmė dienomis pagal ugdymo programas:

8.1. pradinio ugdymo programa – 175 ugdymo dienos. Ugdymo proceso pabaiga 2024 m. birželio 11 d. Intensyvinant ugdymo procesą 5 dienomis – 2024 m. birželio 4 d.;

8.2. pagrindinio ugdymo programa (5–8 klasės ir I–II gimnazijos klasės): ugdymo proceso trukmė – 185 ugdymo dienos. Ugdymo proceso pabaiga 2024 m. birželio 26 d. Intensyvinant ugdymo procesą 5 dienomis – 2024 m. birželio 19 d.;

8.3. III gimnazijos klasės mokinimas – 180 ugdymo dienų. Ugdymo proceso pabaiga 2024 m. birželio 18 d. Intensyvinant ugdymo procesą 5 dienomis – 2024 m. birželio 11 d.;

8.4. IV gimnazijos klasės mokiniams – 170 ugdymo dienos. Ugdymo proceso pabaiga 2024 m. birželio 4 d. Intensyvinant ugdymo procesą 2 dienomis – 2024 m. gegužės 31 d.

8.5. atostogos ugdymo procese:

|  |  |
| --- | --- |
| Rudens atostogos | 2023 m. spalio 30 d. – 2023 m. lapkričio 3 d. |
| Žiemos (Kalėdų) atostogos | 2023 m. gruodžio 27 d. – 2024 m. sausio 5 d. |
| Žiemos atostogos | 2024 m. vasario 19 d. – 2024 m. vasario 23 d. |
|  |  |
| Pavasario (Velykų) atostogos | 2024 m. balandžio 2 d. – 2024 m. balandžio 5 d. |

9. Mokslo metų ugdymo procesas skirstomas į trumpesnės trukmės laiko periodus – pusmečius. Pusmečių ugdymo laikotarpiai suderinti su Gimnazijos taryba (2023-08-30 posėdžio protokolas Nr. 3) bei patvirtinti gimnazijos direktoriaus 2023 m. rugpjūčio 31 d. įsakymu Nr. V1-168):

|  |  |
| --- | --- |
|  | **Pusmečio** |
| **pradžia** | **pabaiga** |
| I pusmetis (1–IV kl. mokiniams) | 2023-09-01 | 2024-01-31 |
| II pusmetis (1–4 kl. mokiniams) | 2024-02-01 | 2024-06-11 |
| II pusmetis (5–8, I–II kl. mokiniams) | 2024-06-26 |
| II pusmetis (III kl. mokiniams) | 2024-06-18 |
| II pusmetis (IV kl. mokiniams) | 2024-06-04 |

10. Pasibaigus nustatytos trukmės ugdymo procesui 2023–2024 mokslo metais, skiriamos vasaros atostogos, kurios trunka nuo ugdymo proceso pabaigos iki kitų mokslo metų ugdymo proceso pradžios:

10.1. 1–4, 5–8 klasių ir I–III gimnazijos klasių mokiniams atostogų pradžią nustato gimnazijos direktorius, suderinęs su Gimnazijos taryba ir savivaldybės vykdomosios institucijos įgaliotu asmeniu (savivaldybės administracijos direktoriumi);

10.2. IV gimnazijos klasės mokiniams vasaros atostogos skiriamos pasibaigus švietimo, mokslo ir sporto ministro 2023–2024 mokslo metais nustatytai brandos egzaminų sesijai.

 11. Gimnazija, suderinusi su savivaldybės vykdomosios institucijos įgaliotu asmeniu (savivaldybės administracijos direktoriumi), gali keisti atostogų laiką, bet ne trukmę, pasirinkti mokslo metų pradžios datą pagal ugdymo plano 8 ir 9 punktuose pateiktas datas.

 12. Jeigu mokinių atostogų metu yra numatytas brandos egzaminas ar jo dalis, tarpinis patikrinimas, atostogų dienos, per kurias mokinys laiko brandos egzaminą ar jo dalį, tarpinį patikrinimą, perkeliamos į artimiausias ugdymo dienas.

 13. Neformaliojo vaikų švietimo programos per mokinių atostogas gali būti vykdomos savivaldybės ar gimnazijos nustatyta tvarka.

**ANTRASIS SKIRSNIS**

**GIMNAZIJOS UGDYMO PLANAS**

14. Gimnazija vykdomoms ugdymo programoms įgyvendinti parengia Gimnazijos ugdymo planą vieniems mokslo metams.

15. Gimnazijos ugdymo plano projektą rengia gimnazijos direktoriaus įsakymu sudaryta darbo grupė. Grupės darbui vadovauja direktoriaus pavaduotojas ugdymui. Sprendimai ir nuostatos suderinti su Gimnazijos taryba (2023-08-30 posėdžio protokolas Nr. 3), mokytojų taryba (2023-08-30 posėdžio protokolas Nr. 7). Esant ugdymo organizavimo pokyčiams, Gimnazijos ugdymo planas gali būti keičiamas ir prasidėjus mokslo metams.

16. Rengdama ugdymo planą gimnazija vadovaujasi Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“, Pradinio, pagrindinio ir vidurinio ugdymo programų aprašu, patvirtintu Lietuvos Respublikos švietimo, mokslo ir sporto ministro 2023 m. balandžio 20 d. įsakymu Nr. V-570 „Dėl Pradinio, pagrindinio ir vidurinio ugdymo programų aprašo patvirtinimo“, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Bendraisiais ugdymo planais, Lietuvos higienos norma HN 21:2017 „Mokykla, vykdanti bendrojo ugdymo programas. Mokyklos sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Mokyklos sveikatos saugos reikalavimai“ patvirtinimo“ (toliau – Higienos norma), ir kitais bendrąjį ugdymą reglamentuojančiais teisės aktais.

17. Gimnazijos ugdymo plane numatomas ugdymo proceso organizavimas 2023–2024 mokslo metais:

17.1. 2023–2024 mokslo metais įgyvendinamos:

17.1.1. Pradinio, pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – 2022 m. Pradinio, pagrindinio ir vidurinio ugdymo bendrosios programos), 1, 3, 5, 7 klasėse ir I, III gimnazijos klasėse;

17.1.2. Pradinio ir pagrindinio ugdymo bendrosios programos, patvirtintos Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – kartu 2008 m. Pradinio ir pagrindinio ugdymo bendrosios programos, o kiekviena atskirai – 2008 m. Pradinio ugdymo bendrosios programos, 2008 m. Pagrindinio ugdymo bendrosios programos), 2, 4, 6, 8 klasėse ir II gimnazijos klasėse, išskyrus Chemijos ir Fizikos bendrąsias programas 8 klasėje;

17.1.3. Chemijos bendroji programa, nurodyta 2022 m. Pradinio, pagrindinio ir vidurinio ugdymo bendrųjų programų 24 priede ir Fizikos bendroji programa, nurodyta 2022 m. Pradinio, pagrindinio ir vidurinio ugdymo programų 25 priede 8 klasėje;

17.1.4. Vidurinio ugdymo bendrosios programos, patvirtintos Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – 2011 m. Vidurinio ugdymo bendrosios programos), IV gimnazijos klasėje.

18. Gimnazijos ugdymo plane, atsižvelgiant į gimnazijos kontekstą, mokinių amžiaus grupes, sąlygas ugdymo procesui organizuoti, aprašomi gimnazijos priimti sprendimai ugdymo procesui organizuoti įgyvendinant bendrąsias programas. Gimnazijos ugdymo plane yra numatyti:

18.1. užsienio kalbų, pasirenkamųjų dalykų, neformaliojo vaikų švietimo užsiėmimų teikiama pasiūla mokiniams;

18.2. mokymosi ir švietimo pagalbos teikimas;

18.3. kiti aktualūs gimnazijos susitarimai (dėl mokiniams teikiamų užduočių į namus apimties, ugdymo ne gimnazijos aplinkose organizavimo ir kt.;);

18.4. susitarimai dėl Sveikatos ir lytiškumo ugdymo bei rengimo šeimai bendrosios programos, patvirtintos Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai bendrosios programos patvirtinimo“ (toliau – Sveikatos programa) įgyvendinimo;

18.5. susitarimai dėl Ugdymo karjerai veiklų organizavimo;

18.6. dėl prevencinės programos, ugdančios mokinių socialines ir emocines kompetencijas, apimančios smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą įgyvendinimo. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“.

19. Gimnazija organizuoja nedaugiau pamokų, nei nustatytas minimalus pamokų skaičius ugdymo plane, gimnazijos ugdymo plano kontaktinių valandų skaičius neviršija Mokymo lėšų apskaičiavimo, paskirstymo ir panaudojimo tvarkos apraše, patvirtintame Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“ (toliau – Mokymo lėšų apskaičiavimo, paskirstymo ir panaudojimo tvarkos aprašas), nustatytų klasės kontaktinių valandų skaičiaus per mokslo metus.

20. Gimnazijos ugdymo plano projektas suderintas su Gimnazijos taryba (2023-08-30 posėdžio protokolas Nr. 3), taip pat su savivaldybės vykdomosios institucijos įgaliotu asmeniu (savivaldybės administracijos direktoriumi).

21. Gimnazijos direktorius ugdymo planą tvirtina iki mokslo metų pradžios.

**TREČIASIS SKIRSNIS**

**UGDYMO PROGRAMŲ ĮGYVENDINIMO ORGANIZAVIMAS**

22. Gimnazijos ugdymo plane nustatytas ugdymo procesui skirtas laikas per mokslo metus proporcingai suskirstytas į pusmečius.

23. Mokymosi trukmė apibrėžiama pamokų skaičiumi per dieną ir nepertraukiamo mokymosi laiku, kurį reglamentuoja Higienos norma.

24. Ugdymo savaitė yra 5 darbo dienų mokymosi periodas, cikliškai besikartojantis ugdymo procese.

25. Klasės dalykų turiniui įgyvendinti per skirtą ugdymo laiką ir pamokų skaičių rengiamas pamokų tvarkaraštis. Jame numatoma klasei skirtų pamokų organizavimo seka per dieną, savaitę. Gimnazijos pamokų tvarkaraštis per mokslo metus gali būti pertvarkomas, atsižvelgiant į ugdymo procesui keliamus uždavinius.

26. Mokymosi veiksmingumui didinti pamokų tvarkaraštyje numatomos ne tik pavienės, bet ir dvi iš eilės viena po kitos to paties dalyko organizuojamos pamokos. Nepertraukiamo mokymosi laikas nustatomas vadovaujantis Higienos norma.

27. Mokiniams, besimokantiems pagal pradinio ir pagrindinio ugdymo programas, nėra pamokos laiko tarpų tarp pamokų.

28. Gimnazija užtikrina, kad per mokslo metus ugdymo procese būtų organizuojamas ugdymo plane nustatytas pamokų skaičius. Pamokų, organizuojamų per savaitę, skaičius gali būti mažesnis ir (ar) didesnis, nei numatytas ugdymo plane, tačiau metinių pamokų skaičius negali būti mažesnis.

29. Gimnazija intensyvina ugdymo procesą, t. y. nustatytą pamokų skaičių įgyvendina per mažesnį ugdymo dienų skaičių. Intensyvinant ugdymo procesą, įskaitomi ilgalaikiai projektai, visos dienos ekskursijos (pvz.: kultūros paso renginiai ir kt.), jei atitinka dėstomą dalyką ir dalyvauja visi tos klasės mokiniai (arba dauguma mokinių), nedalyvaujantys mokiniai turi atlikti užduotis (klasėje arba nuotoliniu būdu): 1–4 klasėje intensyvinat ugdymosi procesą, ugdymosi dienų laikas sutrumpėja – 5 dienomis; 5–8 kl. ir I–III gimnazijos klasėse – 5 dienomis; IV gimnazijos klasėje – 2 dienomis.

30. Ugdymo proceso intensyvinimas numatytas 35 punkte, kuriame numatoma, kokiu laiku ir kokių dalykų mokymą planuojama intensyvinti. Intensyvindama ugdymo procesą, gimnazija atsižvelgia į Higienos normą.

31. Reguliuodama mokinių mokymosi krūvius:

31.1. gimnazija vykdo mokinių mokymosi krūvio stebėseną, užtikrina, kad mokymosi krūvis atitiktų teisės aktų reikalavimus, ir priima sprendimus mokinių mokymosi krūviui reguliuoti, įtraukdama ir nuostatas dėl:

31.1.1. atsiskaitomųjų darbų atlikimo dažnumo reguliavimo ir trukmės, atsižvelgdama į tai, kad šie darbai nebūtų atliekami iš karto po ligos, atostogų, po šventinių dienų. Planuojant klasei skirtų atsiskaitomųjų darbų intensyvumą per dieną ir savaitę, numatytas pakankamas laikas jiems pasirengti;

31.1.2. užduočių, skiriamų atlikti namuose, tikslingumo, trukmės, atsižvelgdama į mokinių amžių. Gimnazija vykdo mokinių mokymosi krūvio stebėseną ir remdamasi turimais duomenimis apie mokinių mokymosi krūvį, priima sprendimus dėl mokymosi krūvių sureguliavimo.

31.2. gimnazijoje priimti susitarimai dėl užduočių, skiriamų mokiniams atlikti, diferencijavimo:

31.2.1. pagal apimtį (sutariama dėl privalomo visiems atlikti minimumo);

31.2.2. pagal atlikimo būdą (parašyti, išspręsti, grafiškai pavaizduoti, suklasifikuoti ir pan.);

31.2.3. pagal šaltinius (vadovėlis, pratybos, internetas, laikraštis ir pan.);

31.2.4. pagal užduoties turinį (išsiaiškinti klydimo motyvus, atsakyti į klausimus, išspręsti problemą, suformuluoti klausimus ir pan.);

31.2.5. užtikrina, kad užduotys, skiriamos mokiniams atlikti, diferencijuojamos atsižvelgiant į mokymosi stilius, sudarant galimybes mokytis vieniems iš kitų, dirbti grupėse, pagal poreikį naudotis papildoma medžiaga, rinktis šaltinius, priemones bei veiklos būdus.

31.3. atleidžia nuo dalies pamokų lankymo tų dalykų, kurių jis mokosi pagal neformaliojo vaikų švietimo programas, taip pat formalųjį švietimą papildančio ugdymo programas (muzikos, dailės, menų, sporto ir kitas), bei kitais galimais atvejais, kai mokinys yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas, gimnazijos nustatyta tvarka.

32. Teikiant mokymosi pagalbą:

32.1. ugdymo procese nuolat stebima mokinio daroma individuali pažanga ir pasiekimai. Gimnazija, vertindama mokinio pasiekimus ir pažangą, vadovaujasi teisės aktais, reglamentuojančiais bendrąjį ugdymą ir Mokinių pasiekimų ir pažangos vertinimo tvarkos aprašu, patvirtintu gimnazijos direktoriaus 2018 m. rugpjūčio 31 d. įsakymu Nr. V1-114, kuris skelbiamas interneto svetainėje. Mokiniui suteikiama savalaikė mokymosi pagalba, kad mokinys galėtų likviduoti mokymosi spragas, jų negilindamas, arba kad mokinys, turintis išskirtinių gabumų, galėtų pagerinti savo mokymosi pasiekimus.

32.2. Jeigu kyla mokymosi sunkumų, sudaromos sąlygas papildomai konsultuotis:

32.2.1. mokinių grupėje, sudarytoje iš tos pačios klasės ar skirtingų klasių panašaus amžiaus mokinių;

32.2.2. su dalyko mokytoju, mokančiu gimnazijoje;

32.2.3. trumpiau nei pamoka trunkančiose ir ilgesnės trukmės konsultacijose;

32.3. gimnazija užtikrina ne tik vienkartinės, bet sisteminės mokymosi pagalbos teikimą apimdama pasiekimų žemėjimo prevenciją, intervenciją sprendžiant iškilusias problemas ir kompensacinių priemonių taikymą, kai suteikiama pagalba ar mokymosi priemonės, kurių mokiniai negali gauti namuose, sąlygų sudarymą išskirtinių gabumų mokinių mokymuisi ir pan.;

32.4. ilgalaikės konsultacijos, t. y. kurių trukmė lygi pamokos trukmei ir kurios teikiamos visus mokslo metus, įskaitomos į mokinio mokymosi krūvį. Trumpalaikės konsultacijos, trunkančios trumpiau nei pamoką arba trumpesnį laikotarpį (pvz., mėnesį), neįskaitomos į mokinio mokymosi krūvį.

33. Priimdama sprendimus mokymui diferencijuoti ir mokymuisi individualizuoti:

33.1. dėl mokinio individualaus ugdymo plano sudarymo, kuriamenumatoma, kaip mokymosi turinys pritaikomas mokiniui pagal jo mokymosi galias ir mokymosi poreikius, gimnazija nustato plano formą ir turinio struktūrą. Individualaus ugdymo planas sudaromas mokiniui, kuris:

33.1.1. mokosi pagal vidurinio ugdymo programą;

33.1.2. atvykęs arba grįžęs iš užsienio;

33.1.3. mokomas namie pagal gydytojų konsultacinės komisijos rekomendacijas;

33.1.4. turi specialiųjų ugdymosi poreikių;

33.1.5. išskirtinių gabumų mokiniui, siekiančiam aukštų mokymosi pasiekimų;

33.2. dėl laikinųjų grupių mokymuisi sudarymo:

33.2.1. mokymo procesui diferencijuoti sudaromos laikinosios grupės, kurių sudarymo poreikį lemia kai kurių dalykų mokymo(si) specifika ir organizavimo sprendimai mokiniams pasirinkus mokytis daugiau įvairesnio turinio dalykų.

33.2.2. laikinosios grupės sudaromos mokinių klasę mokymosi tikslais dalijant į mažesnes grupes ar sujungiant gretimų klasių besimokančiuosius į laikinai sudarytą grupę. Minimalus mokinių skaičius grupėje - 5;

33.2.3. maksimalus mokinių skaičius laikinojoje grupėje nėra didesnis, nei teisės aktais nustatytas didžiausias mokinių skaičius klasėje;

33.2.4. laikinosios grupės sudaromos:

33.2.4.1. doriniam ugdymui, jeigu tos pačios klasės mokiniai yra pasirinkę ir tikybą, ir etiką;

33.2.4.2. informatikos ar informacinių technologijų, technologijų dalykams mokyti, atsižvelgiant į darbo vietų kabinetuose, kurį nustato Higienos norma;

33.2.4.3. užsienio kalboms mokyti, jei klasėje mokosi ne mažiau kaip 20 mokinių pagal pradinio ugdymo programą, ne mažiau kaip 21 mokinys – pagal pagrindinio ir vidurinio ugdymo programas;

33.3. dėl 1–8 klasėse ir I–IV gimnazijų klasėse skiriamų pamokų mokinių mokymosi poreikiams tenkinti ir mokymosi pagalbai teikti skirstymo. Gimnazija ugdymo plane nustatytą skiriamų pamokų skaičių klasių grupėms skiria:

33.3.1. pasirenkamiesiems dalykams mokytis;

33.3.2. konsultacijoms pagal mokinių poreikį ir mokančio mokytojo siūlymus organizuoti;

33.3.3. ilgalaikėms konsultacijoms mokymosi pasiekimams gerinti;

33.3.4. laikinosioms grupėms sudaryti;

33.3.5. projektinei veiklai organizuoti;

33.3.6. gimnazijos sprendimu kitiems mokinių mokymosi poreikiams tenkinti.

34. Ugdymo procesas organizuojamas ne tik gimnazijoje, bet ir kitose aplinkose, pavyzdžiui, muziejuose, atviros prieigos centruose, virtualiosiose mokymosi aplinkose. Mokinio mokymosi laikas išvykose, ekskursijose ir kitais panašiais atvejais, trunkantis ilgiau nei pamoka, perskaičiuojamas į konkretaus dalyko (-ų) mokymosi laiką (pagal pamokos (-ų) trukmę). Tokios veiklos sudaro sąlygas mokiniams giliau suprasti supantį pasaulį, autentiškomis sąlygomis išbandyti realius sprendimus:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.Nr. | Veiklos pobūdis | Data | 1–4 kl. | 5–8kl. | I–II | III kl. | IV kl. | Atsakingas |
| 1. | Mokslo ir žinių diena | 2023-09-01 | + | + | + | + | + | Klasių veiklos kuratorė, klasių vadovai, muzikos mokyt., administracija |
| 2. | Savivaldos diena | 2023-10-06 | - | - | - | - | + | IV kl. mokiniai, klasės vadovas |
| 3. | Pusryčiai su administracija | Spalis | - | + | + | + | + | Administracija |
| 4. | Kalėdinis renginys | 2023-12-22 | + | + | + | + | + | Klasių vadovai, klasių veiklos kuratorė, muzikos mokyt. |
| 5. | Gimnazijos diena | 2024-05-10 | + | + | + | + | + | Administracija, klasių vadovai, klasių veiklos kuratorė |
| 6. | Paskutinis skambutis | 2024-05-31 | - | - | - | + | + | Administracija, III kl. mokiniai, klasės vadovas, klasių veiklos kuratorė |
| 7. | Pradinių klasių mokinių mokslo metų baigimo šventė | 2024-06-04 | + | - | - | - | - | Administracija, pradinių kl. mokyt., klasių veiklos kuratorė |
| 8. | Projektų diena | 2024-06-11 | - | + | + | + | - | Administracija, mokytojai, klasių vadovai |
| 9. | Ekskursijų ir išvykų diena | Ind. grafikas | + | + | + | + | + | Klasių vadovai |
| 10. | Kultūros paso edukacijos | Ind. grafikas | + | + | + | + | + | Klasių vadovai,dalykų mokyt. |
| 11. | Tėvų (globėjų, rūpintojų) renginys | Ind. grafikas | + | + | + | + | + | Klasių vadovai |

34.1. tiesiogiai siejant dalyko mokymosi turinį, ugdomas kompetencijas su ne gimnazijos mokymosi aplinka. Organizuojant mokymąsi kitose aplinkose ne rečiau kaip du kartus per pusmetį;

34.2. 10 procentų dalykui skirtų pamokų organizuojant ne pamokų forma, o projektine ar kitokia mokiniams patrauklia veikla ir ne gimnazijos aplinkoje;

34.3. pritaikant pamokų tvarkaraštį ugdymo procesui organizuoti kitose aplinkose, lanksčiai jį keičiant, siekiama užtikrinti, kad dalies mokinių mokymasis ne gimnazijoje nesutrikdytų įprasto ugdymo proceso.

34.4. pilietiškumo ir gynybos įgūdžių formavimo temos integruojamos I gimnazijos klasės mokiniams į dalyko turinį:

|  |  |
| --- | --- |
| Integruojama tema | Dalykas |
| Nacionalinio saugumo apibrėžimas ir komponentai | Pilietiškumo pagrindai |
| Pilietinio pasipriešinimo pagrindai | Pilietiškumo pagrindai |
| Kibernetinio saugumo principai | Pilietiškumo pagrindai |
| Saugaus judėjimas ir evakavimas | Fizinis ugdymas |

35. Mokinio iki 14 metų tėvai (globėjai), mokinys nuo 14 iki 18 metų, turėdamas tėvų (rūpintojų) rašytinį sutikimą, gali prašyti atleisti mokinį nuo dalyko (dalykų) dalies pamokų, jeigu mokinys mokosi arba yra baigęs formalųjį švietimą papildančio ugdymo ar neformaliojo vaikų švietimo programą (muzikos, dailės, menų, sporto ir kitas), kurios turinys yra artimas ar tapatus dalyko bendrajai programai arba kitais galimais atvejais, kai mokinys yra nacionalinių ar tarptautinių olimpiadų, konkursų einamaisiais mokslo metais prizinės vietos laimėtojas. Tokiu atveju privalu pateikti:

35.1. dalyko mokytojui neformaliojo vaikų švietimo programą, pagal kurią mokinys mokosi, ar nuorodą į ją, arba formalųjį švietimą papildančio ugdymo programos, pagal kurią mokosi, turinį;

35.2. mokytojui patvirtinus, kad neformaliojo vaikų švietimo ar formalųjį švietimą papildančio ugdymo programos turinys atitinka dalyko bendrosios programos turinį, mokytojas siūlo gimnazijos direktoriui atleisti mokinį nuo dalyko dalies ar visų pamokų lankymo;

35.3. gimnazijos direktoriaus įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymus ir pasiekimų vertinimo būdus. Gimnazija gali priimti sprendimą dėl menų, fizinio ugdymo ar kitų dalykų vertinimų, gautų mokantis pagal formalųjį švietimą papildančias programas, įskaitymo ir konvertavimo į atitinkamo dalyko pažymius pagal dešimtbalę vertinimo skalę ar lygį (pradinio ugdymo procese).

36. Mokiniui pageidaujant, jeigu jis yra einamųjų metų nacionalinių ar tarptautinių olimpiadų, konkursų prizininkas, jis gali būti atleistas nuo dalyko dalies pamokų lankymo. Mokiniui pateikus prašymą gimnazijos vadovui, gimnazijos vadovo įsakymu mokinys yra atleidžiamas nuo dalyko dalies ar visų pamokų lankymo, numatant mokinio atsiskaitymą. Mokinio neatleidžiamas nuo visų ar dalies pamokų lankymo to dalyko, kurio mokinys laikys nacionalinį mokinių pasiekimų patikrinimą, pagrindinio ugdymo pasiekimų patikrinimą ar brandos egzaminą.

37. Dienos, kai mokinys atstovauja gimnazijai varžybose, konkursuose, olimpiadose per atostogas, savaitgalio ar švenčių dienomis, įskaitomos į mokinio ugdymosi dienų skaičių. Mokinio prašymu jo poilsio dienos gali būti nukeliamos į artimiausias darbo dienas. Gimnazija taip pat gali suteikti laisvą nuo pamokų laiką pasiruošti dalyvauti ir dalyvaujant šalies ir tarptautinėse olimpiadose, varžybose. Šis laikas yra įskaitomas į mokinio ugdymosi dienų skaičių.

38. Mokinys, atleistas nuo dalyko dalies ar visų pamokų lankymo, jų metu gali užsiimti kita ugdomąja veikla ar mokytis savarankiškai arba pagal individualų ugdymo planą dalyvauti kitose pamokose /veiklose. Jeigu šios pamokos pagal pamokų tvarkaraštį yra pirmosios ar paskutinės, mokinys gimnazijos sprendimu į gimnaziją gali atvykti vėliau arba išvykti anksčiau. Apie tai gimnazija informuoja mokinio tėvus (globėjus, rūpintojus).

39. Mokiniams, kurie mokosi savarankišku mokymo proceso organizavimo būdu, gimnazija teikia konsultacijas. Konsultacijos gali būti pavienės arba grupinės, susidarius didesniam mokinių skaičiui.

40. Konsultacijoms skiriama iki 15 procentų Gimnazijos ugdymo plano 80, 83, 84, 94, 97 punktuose nustatyto metinių arba savaitinių pamokų skaičiaus. Konsultacijos gali būti organizuojamos, įvairiais mokymo proceso organizavimo būdais. Joms organizuoti sudaromas tvarkaraštis.

41. Susitarta dėl ilgalaikių prevencinių bei integruojamų programų įgyvendinimo:

41.1. 2, 4, 6, 8 ir II gimnazijos klasių mokiniai dalyvauja ilgalaikėje socialines ir emocines kompetencijas ugdančioje prevencinėje programoje, apimančioje smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą. Smurto prevencija įgyvendinama vadovaujantis Smurto prevencijos įgyvendinimo mokyklose rekomendacijomis, patvirtintomis Lietuvos Respublikos švietimo ir mokslo ministro 2017 m. kovo 22 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Gimnazija priėmė sprendimą pasirinktas prevencines programas įgyvendinti klasių vadovų valandėlių metu, 1 kartą per savaitę:

41.1.1. 2, 4 klasėse – smurto prevencijos programa „Antras žingsnis“;

41.1.2. 6, 8 klasėse –gyvenimo įgūdžių ugdymo programa „Paauglystės kryžkelės“;

41.1.3. II gimnazijos klasėje – socialinių ir emocinių įgūdžių programa „Raktai į sėkmę“.

41.2. Ugdymo karjerai veiklos integruojamos į dalykų turinį ir klasės vadovo veiklą.

|  |  |  |  |
| --- | --- | --- | --- |
| Klasė | Valandų sk. | Tema | Dalykas |
| 1 | 5 | Tėvelių profesijos | Pasaulio pažinimas |
| Kuo būsiu? |
| Amatai |
| Mokyklos darbuotojai |
| Paslaugos |
| 2 | 5 | Ką veikia botanikas? | Pasaulio pažinimas |
| Ką veikia zoologas? |
| Mano artimų žmonių profesijų medis |
| Ką veikia meteorologai? |
| Paštininko asmeninės savybės |
| 3 | 5 | Mano pomėgiai | Pasaulio pažinimas |
| Kas rūpinasi gamta? |
| Kas gydo žmones? |
| Renginių organizavimas |
| Senovės amatai |
| 4 | 5 | Knygnešiai | Pasaulio pažinimas |
| Gamtosaugininko profesija |
| Elektriko profesija |
| Veiklų ir profesijų įvairovė |
| Astronautai |
| 5 | 4 | Siuvimo priemonės | Technologijos |
| Vaikų kambario papuošimas |
| Gamtos tyrinėtojai. Kas jie? | Gamta ir žmogus |
| Mokomės skaičiuoti laiką | Matematika |
| 6 | 4 | Mano temperamentas | Tikyba |
| Knygos menas. Knygos sandara. Dizaineris | Dailė |
| Pradėkime nuo savęs. Ekologas | Gamta ir žmogus |
| Medienos apdirbimo profesija | Technologijos |
| 7 | 4 | Originalių rėmelių kūrimas. Dizaineris | Dailė |
| Profesijos šeimoje | Rusų kalba |
| Širdis. Kardiologas | Biologija |
| Kokį matau aš save ir kokį mane mato kiti? | Tikyba |
| 8 | 4 | Linijinė perspektyva internete. Interjero dizaineris | Dailė |
| Paslaugos | Anglų kalba |
| Kūno sąveikos dėsniai. Vairuotojas | Fizika |
| Medienos apdirbimo profesija | Technologijos |
| I | 6 | Statybininko profesija | Technologijos |
| Dailiųjų amatų profesijos |
| Turizmas | Geografija |
| Paslaugos | Rusų kalba |
| Klimatas Lietuvoje. Sinoptikai, meteorologas, melioratorius | Geografija |
| Dailė ir bendravimas. Dailininkas | Dailė |
| II | 7 | Taurieji metalai. Juvelyras | Technologijos |
| Bendražmogiškos vertybės. Savęs pažinimas | Tikyba |
| Informacinės technologijos. Informatiko specialybė | Informacinės technologijos |
| Radioaktyvumo poveikis gyvam organizmui. Radiotechnikas | Fizika |
| Gyvenimo aprašymas (CV) | Lietuvių kalba ir literatūra |
| Mano būsimieji planai | Rusų kalba |
| Menas aplink mus. Menotyrininkas | Dailė |
| III | 7 | Motyvacinis laiškas | Lietuvių kalba ir literatūra |
| Darbas su MS WORD programa. | Informacinės technologijos |
| Motyvacinis laiškas | Anglų kalba |
| Paieška „Aikos“ sistemoje (2 val.) | Informacinės technologijos |
| Testų atlikimas (www.euroguidance.lt) | Informacinės technologijos |
| Meteorologo darbas | Geografija |
| IV | 7 | Savęs prisistatymas darbdaviui | Anglų kalba |
| Savęs prisistatymas darbdaviui | Lietuvių kalba ir literatūra |
| Niutono binomas. Sumos ženklas. Konkursinio balo skaičiavimas | Matematika |
| Testų rezultatų skaičiavimas | Informacinės technologijos |
| Politikos apžvalgininkai | Geografija |
| Paieška „AIKOS“ sistemoje (2 val.) | Informacinės technologijos |

**KETVIRTASIS SKIRSNIS**

**MOKYMOSI PAGALBOS TEIKIMAS MOKINIUI NEPASIEKUS PATENKINAMO PASIEKIMŲ LYGMENS PATIKRINIMUOSE**

42. Mokiniui, įgijusiam pradinį ar pagrindinį išsilavinimą arba baigusiam pagrindinio ugdymo programos pirmąją dalį ir nepasiekusiam patenkinamo pasiekimų lygmens dalyvaujant nacionaliniuose mokinių pasiekimų patikrinimuose ar pagrindinio ugdymo pasiekimų patikrinimuose (toliau šiame skirsnyje – Pasiekimų patikrinimas), ir nepasiekusiam vertinto dalyko patenkinamo pasiekimų lygmens, sudaromas individualių mokymosi pasiekimų gerinimo planas ir skiriama reikalinga mokymosi pagalba.

43. Jei mokinys Pasiekimų patikrinimų metu nepasiekė kelių vertintų dalykų patenkinamo pasiekimų lygmens, reikalinga mokymosi pagalba skiriama kiekvienam dalykui atskirai.

44. Sprendimą, kaip bus organizuojama reikiama mokymosi pagalba mokiniams, nepasiekusiems patenkinamo pasiekimų lygio Pasiekimų patikrinimuose, priima savivaldybės vykdomosios institucijos įgaliotas asmuo (savivaldybės administracijos direktorius). Reikiamos mokymosi pagalbos teikimas, vykdant papildomas, ne trumpesnės kaip vienos pamokos trukmės konsultacijas, gali būti organizuojamas mokykloje, kurioje mokinys mokėsi, ar paskirtoje mokykloje, kai konsultacijos teikiamos kelių mokyklų mokiniams. Konsultacijas gali teikti mokęs mokytojas, kitas mokyklos mokytojas ar paskirtos mokyklos mokytojas. Konsultacijos organizuojamos ne pamokų metu pagal iš anksto mokiniams žinomą tvarkaraštį.

45. Mokykla, kurioje numatoma organizuoti konsultacijas kelių mokyklų mokiniams, numato erdves, kur bus organizuojamos konsultacijos, užtikrina reikiamų mokymo priemonių prieinamumą konsultacijas teikiančiam mokytojui ir mokiniams konsultacijų metu.

46. Prieš pradėdamas teikti konsultacijas, mokytojas turi susipažinti su mokinių Pasiekimų patikrinimų rezultatais (ataskaita) ir, aptaręs mokymosi spragas su kiekvienu mokiniu, parengti kiekvieno mokinio individualių mokymosi pasiekimų gerinimo planą, kuriame numatytų bendrą konsultacijų skaičių, konsultacijų temas ir trukmę, įvardytų mokiniui būtinas atlikti užduotis, jų vertinimą.

47. Kiekvienam mokiniui sudaroma galimybė gauti ne mažiau kaip 20 konsultacijų. Konsultacijos gali būti vykdomos intensyviai, t. y. išdėstant jas per kelis mėnesius arba išdėstant jas tam tikru periodiškumu per visas ugdymo dienas. Konsultacijos teikiamos ne didesnėse kaip 5 mokinių grupėse. Jei mokinys nedalyvauja paskirtose konsultacijose, apie tai gimnazija informuoja tėvus (globėjus, rūpintojus). Mokinio praleistos konsultacijos nėra kompensuojamos.

**PENKTAS SKIRSNIS**

**MOKINIŲ MOKYMO NAMIE IR UGDYMOSI ŠEIMOJE ORGANIZAVIMAS**

48. Mokinių mokymas namie organizuojamas vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“, ir Mokymosi formų ir mokymo organizavimo tvarkos aprašu.

49. Pradinio ugdymo programa įgyvendinama, ugdymą organizuojant pagal dalykų bendrąsias programas arba jas integruojant į kitų dalykų turinį.

50. Mokiniui, kuris mokosi namie:

50.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu, leidus gydytojui, pavienio ar grupinio mokymosi forma:

50.1.1. 1–3 klasėse skiriama 315 pamokų per mokslo metus (9 pamokos per savaitę);

50.1.2. 4 klasėje skiriama 385 pamokos per mokslo metus (11 pamokų per savaitę);

50.2. mokiniui, kuris mokosi namie pagal pagrindinio ar pagal vidurinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

50.2.1. 5–6 klasėse skiriamos 444 pamokos per mokslo metus (12 pamokų per savaitę);

50.2.2. 7–8 klasėse skiriama 481 pamoka per mokslo metus (13 pamokų per savaitę);

50.2.3. 9–10 klasėse ir I–II gimnazijos klasėse skiriamos 555 pamokos per mokslo metus (15 pamokų per savaitę);

50.2.4. III klasėje gimnazijos skiriamos 504 pamokos (14 pamokų per savaitę);

50.2.5. IV gimnazijos klasėje skiriamos 476 pamokos per mokslo metus (14 pamokų per savaitę).

51. Suderinus su mokinio tėvais (globėjais, rūpintojais) gimnazijos vadovo įsakymu mokinys, kuris mokosi namie pagal pradinio ugdymo programą, gali nesimokyti meninio ugdymo dalykų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo, pagal vidurinio ugdymo programą – meninio ugdymo, laisvai pasirenkamų dalykų ir modulių, fizinio ugdymo, neatlikti socialinės-pilietinės veiklos. Dienyne ir mokinio individualiame ugdymo plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos gimnazijoje, įrašomos į mokinio individualų ugdymo planą.

52. Gimnazijos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

53. Sudarant mokinio individualų ugdymo planą jis derinamas su mokiniu ir jo tėvais (globėjais, rūpintojais). Pamokos, skirtos mokymui namuose, paskirstomos dalykams, kuriuos mokinys mokysis, atsižvelgiant į jo sveikatą ir išlaikant savaitei skirtų pamokų skaičių. Savaitės pamokų skaičius neturi būti keičiamas, bet dalykams skiriamų pamokų skaičius gali kisti, jeigu pamokų tvarkaraštis sudaromas ne vienai savaitei, o mėnesiui, bet išlaikant dalykui numatytų skirti pamokų savaitinį vidurkį.

54. Mokinys gali būti ugdomas (ugdytis) šeimoje pagal pradinio, pagrindinio ar vidurinio ugdymo programą. Gimnazija padeda mokinio tėvams (globėjams, rūpintojams) organizuoti vaikų ugdymą šeimoje, vadovaudamasi Ugdymosi šeimoje įgyvendinimo tvarkos aprašu, patvirtintu Lietuvos Respublikos Vyriausybės 2020 m. gegužės 20 d. nutarimu Nr. 504 „Dėl Ugdymosi šeimoje įgyvendinimo tvarkos aprašo patvirtinimo“.

**ŠEŠTAS SKIRSNIS**

**UGDYMOSI PROCESO ORGANIZAVIMO YPATUMAI 2023–2024 MOKSLO METAIS**

55. 2023–2024 mokslo metais 1, 3, 5, 7 klasėse ir I, III gimnazijos klasėse įgyvendinamos 2022 m. Pradinio, pagrindinio ir vidurinio ugdymo bendrosios programos, o 2, 4, 6, 8 klasėse ir II, IV gimnazijos klasėse – 2008 m. Pradinio ir pagrindinio bendrosios programos ir 2011 m. Vidurinio ugdymo bendrosios programos Gimnazijos ugdymo planų 17.1 papunktyje nustatyta tvarka.

56. Gimnazijos direktorius organizuoja pasirengimą įgyvendinti 2022 m. pradinio, pagrindinio ir vidurinio ugdymo bendrąsias programas ir koordinuoja jų įgyvendinimą.

57. 2022 m. Pradinio, pagrindinio ir vidurinio ugdymo gimnazijos programų įgyvendinimas grindžiamas viso gimnazijos personalo dalyvavimu ir remiasi ciklišku planavimo, įgyvendinimo ir refleksijos principu.

58. Gimnazija užtikrina ugdymo turinio perimamumą ir nuoseklumą tarp 2008 m. Pradinio, pagrindinio gimnazijos programų, 2011 m. Vidurinio ugdymo gimnazijos programų ir 2022 m. Pradinio, pagrindinio ir vidurinio ugdymo gimnazijos programų, siekdama, kad mokinių mokymosi procese neliktų mokymosi spragų dėl gimnazijos programų kaitos.

59. Pradėdama įgyvendinti mokymosi turinį, gimnazija supažindina mokinius ir jų tėvus (globėjus, rūpintojus) su dalykų mokymosi turinio pasikeitimais, Tėvų susitikimuose informuoja apie mokinių pasiekimų vertinimo kaitą.

60. Mokytojai, įvertinę dalyko mokymosi turinio pasikeitimus, ugdymo procese kompensuoja mokymosi turinio trūkstamas temas. Atkreiptas dėmesys į naujai formuojamas klases, kurias sudaro iš skirtingų mokyklų atvykę mokiniai, kurie gali būti mokęsi pagal skirtingą dalykų mokymosi turinį. Tokiu atveju mokiniams skiriama individuali mokymosi pagalba.

61. 2022 m. Pradinio, pagrindinio ugdymo gimnazijos programų dalykų mokymosi turinys pateikiamas, apimant 70 proc. Gimnazijos ugdymo planuose dalykui numatytų metinių pamokų. Likusias pamokas mokytojas užpildo mokytojo pasirinktu mokymosi turiniu, skiria laiko mokinių žinioms ir gebėjimams įtvirtinti, gimnazijos programų skirtumams likviduoti, integruojamosioms pamokoms ir pan.

62. Mokiniams sudaroma galimybė pasirinkti veiklas, atitinkančias saviraiškos poreikius. Jos įgyvendinamos per neformaliajam vaikų švietimui skirtas valandas (neformaliojo ugdymo valandos), numatytas ugdymo plane:

62.1. Neformaliojo vaikų švietimo būreliai:

|  |  |  |  |
| --- | --- | --- | --- |
| Eil. Nr. | Neformaliojo vaikų švietimo būrelio pavadinimas | Val. per savaitę | Būrelio vadovo pavardė, vardas |
| 1–4 klasės |
| 1. | IT dirbtuvėlės | 2 | Grigaliūnienė Diana |
| 2. | „Mažieji dainorėliai“ | 1 | Juškaitė Kotryna |
| 3. | Kvadratas | 1 | Arzimanova Simona |
| 4. | „Svirplio laboratorija“ | 1 | Eigirdienė Jūratė |
| 5. | „Judu – sportuoju“ | 1 | Žudys Sigitas |
| 6. | Mažoji dailės studija | 1 | Juškienė Rūta |
| 5–8 klasės |  |  |
| 1. | Kvadratas | 1 | Arzimanova Simona |
| 2. | Jaunieji meistreliai | 2 | Rutkauskas Algirdas |
| 3. | „Mokausi piešti“ | 1 | Šikšnienė Jovita |
| 4. | Tinklinis | 1 | Žudys Sigitas |
| 5. | „Judėjimas – sveikata“ | 1 | Žudys Sigitas |
| 6. | Debatų būrelis | 1 | Balinš Dovilė |
| I–II klasės |  |  |
| 1. | Meistreliai | 2 | Rutkauskas Algirdas |
| 2. | Tinklinis | 1 | Arzimanova Simona |
| 3. | Debatų būrelis | 1 | Balinš Dovilė |
| 4. | Daiktų dekoravimas | 1 | Žilinskienė Aušra |
| III–IV klasės |  |  |
| 1. | Sportinis turizmas  | 2 | Žudys Sigitas |
| 2. | Tinklinis | 1 | Arzimanova Simona |
| 3. | Retorika | 2 | Žudienė Violeta |

62.2. Raguvos gimnazijos Miežiškių skyriaus neformaliojo vaikų švietimo būreliai:

|  |  |  |
| --- | --- | --- |
| Eil. Nr. | Neformaliojo vaikų švietimo būrelio pavadinimas | Val. sk. per savaitę |
| 3–4 klasės |  |
| 1. | „IKT pradžiamokslis“ | 2 |
| 2. | „Gamtos tyrėjai“ | 2 |

 *Sąrašas gali keistis.*

62.3. neformaliojo vaikų švietimo būreliai, finansuojami Panevėžio rajono savivaldybės biudžeto lėšomis:

|  |  |  |  |  |
| --- | --- | --- | --- | --- |
| Eil. Nr. | Neformaliojo vaikų švietimo būrelio pavadinimas | Val. per savaitę | Mokinių skaičius | Būrelio vadovo pavardė, vardas |
| 1. | Moto-kartų būrelis | 6 | 22 | Rutkauskas Algirdas |
| 2. | Saugus ratas | 2 | 29 | Rutkauskas Algirdas |
| 3. | Kartingų būrelis | 3 | 30 | Rutkauskas Algirdas |
| 4. | Sportinis turizmas | 8 | 26 | Žudys Sigitas |
| 5. | Gitaristai | 5 | 12 | Šeštokas Mantas |

63. Gimnazijoje susitarta dėl mokymosi turinio pasirinkimo principų, įgyvendinimo nuostatų ir derinimo su kitais toje klasėje ar gretimose klasėse dirbančiais mokytojais, atsižvelgiant į mokinių mokymosi poreikius.

64. Pradinio ir pagrindinio ugdymo programoje 30 proc. ugdymo turinio perskirstoma taip:

20 proc. pamokų skiriama mokinių mokymosi pasiekimams gerinti–gilinti dalyko žinias ir bendrosioms programoms ,,išlyginti“ pereinant iš klasės į klasę (1, 3, 5, 7, I gimnazijos klasėje). 10 proc. dalyko pamokų ilgalaikiuose dalykų planuose skiriama pamokų rezervui.

 65.70 proc. vertinimo skiriama formuojamajam vertinimui pamokose (naudojamos formuojamojo vertinimo strategijos), 30 proc. skiriama apibendrinamajam vertinimui, kuris numatytas ilgalaikiuose dalyko planuose.

 66. Pamokos uždavinyje skelbiama ugdoma kompetencija (7), numatomi sėkmės – vertinimo kriterijai. Organizuojamas mokinio įsivertinimas.

**SEPTINTAS SKIRSNIS**

**UGDYMO ORGANIZAVIMAS GRUPINE MOKYMOSI FORMA NUOTOLINIU MOKYMO PROCESO ORGANIZAVIMO BŪDU IR**

**KASDIENIU MOKYMO PROCESO ORGANIZAVIMO BŪDU**

67. Gimnazija, organizuodama ugdymo procesą kasdieniu mokymo proceso organizavimo būdu, esant poreikiui, jį derina su nuotoliniu mokymo proceso organizavimo būdu, užtikrindama visų mokymui būtinų mokymosi išteklių organizavimą, struktūrą.

68. Nuotoliniu mokymo proceso organizavimo būdu 5–8 klasių mokiniai mokosi iki 10 procentų ugdymo procesui skiriamo laiko per mokslo metus, o I–IV gimnazijos klasių mokiniai – iki 30 procentų.

69. Gimnazija, planuodama ugdymo procesą organizuoti nuotoliniu mokymo proceso organizavimo būdu, vadovaujasi Mokymo nuotoliniu mokymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 2 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

70. Mokiniai ir jų tėvai (globėjai, rūpintojai) iš anksto informuojami dėl nuotolinio mokymo būdo naudojimo ugdymo procese e. svetainėje ir kt. socialiniuose tinkluose.

71. Nuotoliniu mokymo proceso organizavimo būdu organizuojamas:

71.1. vieno ar kelių dalykų mokymas, kai dėl objektyvių priežasčių nėra galimybės mokyti kasdieniu mokymo proceso organizavimo būdu, grupine mokymosi forma;

71.2. konsultacijos, atsižvelgiant į gimnazijos konkrečią situaciją;

71.3. kitos gimnazijos organizuojamos veiklos.

72. Planuodama ugdymo procesą organizuoti nuotoliniu mokymo proceso organizavimo būdu, gimnazija turi tokiam mokymosi būdui pritaikytas mokymo priemones mokymo procesui organizuoti. Visi nuotoliniu mokymo proceso organizavimo būdu mokyti numatytų klasių mokiniai turi galimybes dalyvauti mokymosi procese.

73. Nuotoliniu mokymo proceso organizavimo būdu organizuojamos pamokos vyksta sinchroniškai. Sinchroninio ugdymo maksimali nepertraukiama trukmė – 90 min.

74. Pamokas organizuojant sinchroniškai, keičiama pertraukų trukmė, jos ilginamos, sudarant sąlygas mokinių poilsiui. Viena iš pertraukų skiriama pietų pertraukai ir numatoma ilgesnės trukmės. Keičiantis sinchroniškai organizuojamų pamokų laikui, gali būti keičiamas ir pamokų tvarkaraštis. Su ugdymo proceso tvarkaraščio pakeitimais mokinys, mokinio tėvai (globėjai, rūpintojai) supažindinami iš anksto.

75. Kasdienį mokymo proceso organizavimo būdą keičiant nuotoliniu mokymo proceso organizavimo būdu, mokinys neturi patirti mokymosi praradimų.

76. Mokinys, išvykęs gyventi ar (ir) mokytis į užsienį, gali mokytis lietuvių kalbos, Lietuvos istorijos, Lietuvos geografijos:

76.1. nuotoliniu mokymo proceso organizavimo būdu pavienio mokymosi forma, skiriant iki 15 procentų Gimnazijos ugdymo plano 79, 82, 83, 93, 96 punktuose kasdieniam mokymo proceso organizavimo būdui nustatyto minimalaus metinių ir (ar) savaitinių pamokų skaičiaus;

76.2. nuotoliniu mokymo proceso organizavimo būdu grupinio mokymosi forma. Šiuo atveju lietuvių kalbai mokyti skiriama 50 procentų, Lietuvos istorijai, Lietuvos geografijai – 30 procentų Gimnazijos ugdymo plano 79, 82, 83, 93, 96 punktuose nustatyto minimalaus metinių ir (ar) savaitinių pamokų skaičiaus.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PRADINIO UGDYMO BENDROSIOS PROGRAMOS ĮGYVENDINIMUI**

1. Pamokų skaičius 2008 m. Pradinio ir pagrindinio ugdymo bendrosioms programoms ir 2022 m. Pradinio, pagrindinio ir vidurinio ugdymo programoms įgyvendinti per mokslo metus ir per savaitę:

|  |  |  |  |  |  |
| --- | --- | --- | --- | --- | --- |
| Klasė /dalykai | 1 klasė | 2 klasė | 3 klasė | 4 klasė | Iš viso skiriama pamokų pradinio ugdymo programai |
| Dorinis ugdymas |
| Dorinis ugdymas (tikyba arba etika)  | 35(1) | 35 (1) | 35 (1) | 35 (1) | 140 (4) |
| Kalbinis ugdymas |
| Lietuvių kalba  | – | 245 (7) | – | 245 (7) | 490 (14) | 1015 (29) |
| Lietuvių kalba ir literatūra  | 280 (8) | – | 245 (7) | – | 525 (15) |
| Užsienio kalba (anglų k.)  |  | 70 (2) |  | 70 (2) | 140 (4) | 210 (6) |
| Užsienio kalba (pirmoji, anglų k.)  | – | – | 70 (2) | – | 70 (2) |
| Visuomeninis ugdymas |
| Visuomeninis ugdymas  | 35 (1) | – | 35 (1) | – | 70 (2) | 280 (8) |
| Matematinis, gamtamokslinis ir technologinis ugdymas |
| Gamtos mokslai  | 35 (1) | – | 35 (1) | – | 70 (2) |
| Pasaulio pažinimas  | – | 70 (2) | – | 70 (2) | 140 (4) |
| Matematika  | 140 (4) | 175 (5) | 175 (5) | 175 (5) | 665 (19) |
| Technologijos  | 35 (1) | – | 35 (1) | – | 70 (2) | 700 (20) |
| Meninis ugdymas |
| Dailė  | 35 (1) | – | 35 (1) | – | 70 (2) |
| Meninis ugdymas (dailė ir technologijos) Meninis ugdymas (muzika)Meninis ugdymas (šokis) | – | 70 (2)70 (2)35 (1) | – | 70 (2)70 (2)35 (1) | 350 (10) |
| Muzika  | 70 (2) | – | 70 (2) | – | 140 (4) |
| Šokis | 35 (1) | – | 35 (1) | – | 70 (2) |
| Fizinis ir sveikatos ugdymas |
| Fizinis ugdymas \* | 105(3) | 105(3) | 105 (3) | 105 (3) | 420 (12) |
| Gyvenimo įgūdžiai\*\* | \*\* | – | \*\* | – | \*\* |
| Informatika\*\*\* | \*\*\* | \*\*\* | \*\*\* | \*\*\* | \*\*\* |
| Etninė kultūra\*\* | \*\* | \*\* | \*\* | \*\* | \*\* |
| Iš viso privalomų pamokų skaičius per mokslo metus  | 805 (23) | 875 (25) | 875 (25) | 875 (25) | 3430 (98) |
| Pamokos, skiriamos mokinių ugdymosi poreikiams tenkinti:  | 35 (1) | 35 (1) | 35 (1) | 35 (1) | 140 (4) |
| Maksimalus leistinas pamokų skaičius  | 875 (25) | 1050 (30) | 1050 (30) | 1050 (30) | 4025 (115) |
| Neformalusis vaikų švietimas  | 140 (4) | 140 (4) | 280 (8) |

\* fizinis ugdymas įgyvendinimas pagal pagrindinio ugdymo kūno kultūros bendrąją programą;

\*\* integruojama į kitus mokomuosius dalykus;

\*\*\* informatikai mokyti skiriama 1 valanda per savaitę iš neformaliajam vaikų švietimui skirtų valandų.

**ANTRASIS SKIRSNIS**

**PRADINIO UGDYMO PROGRAMOS ORGANIZAVIMO YPATUMAI**

78. Pradinio ugdymo programos dalykų turinio įgyvendinimo ypatumai:

78.1. dorinis ugdymas:

78.1.1. mokinio tėvai (globėjai, rūpintojai) kasmet parenka mokiniui vieną iš dorinio ugdymo dalykų: etiką arba tradicinės religinės bendruomenės ar bendrijos tikybą;

78.1.2. jei gimnazija, kuri negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju gimnazija nustato mokymosi pasiekimų įskaitymo tvarką;

78.1.3. dorinio ugdymo dalyką mokiniui galima keisti gimnazijos nustatyta tvarka;

78.2. pirmosios užsienio kalbos mokymas:

78.2.1. pirmosios užsienio kalbos mokoma(si) antraisiais–ketvirtaisiais pradinio ugdymo programos metais;

78.2.2. gimnazija siūlo tėvams (globėjams, rūpintojams) pagal įstatymą parinkti mokiniui pirmąją užsienio kalbą - anglų (toliau – užsienio kalba);

78.3. socialinis / visuomeninis ir gamtamokslinis ugdymas:

78.3.1. 2 ir 4 klasėje socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji turi būti skiriama praktinei patyriminei veiklai;

78.3.2. 1 ir 3 klasėse visuomeninis ugdymas ir gamtos mokslai įgyvendinami atsižvelgiant į bendrųjų programų nuostatas, gamtos mokslų pamokas praplečiant tyrinėjimo veikla;

78.4. fizinis ugdymas:

78.4.1. specialiosios medicininės fizinio pajėgumo grupės gali būti organizuojamos taip:

78.4.1.1. mokinių grupės sudaromos iš tos pačios ar skirtingų klasių;

78.4.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

78.4.1.3. vaiko tėvų (globėjų, rūpintojų) pageidavimu mokiniai gali lankyti sveikatos grupes ne gimnazijoje;

78.5. meninis ugdymas (dailė ir technologijos, muzika, šokis):

78.5.1. gimnazija, atsižvelgdama į gimnazijos bendruomenės meninio ugdymo poreikius ir gimnazijos galimybes, valandas, skiriamas meniniam ugdymui 2 ir 4 klasėje paskirsto muzikos (2 pamokos), dailės ir technologijų (2 pamokos), šokio (1 pamoka) meninio ugdymo srities dalykams;

78.5.2. 2 ir 4 klasėse, kai valandos skiriamos dailės ir technologijų dalykui, technologiniam ugdymui skiriama ne mažiau kaip vieną trečiąją dailės ir technologijų dalykui skiriamo laiko;

78.6. informacinės technologijos /informatika:

78.6.1. skaitmeninei mokinių kompetencijai ugdyti per visus dalykus ugdymo procese šiuolaikinės skaitmeninės technologijos;

78.6.2. atskira informatikos/informacinių technologijų neformaliojo vaikų švietimo būrelio veikla ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo, įgyvendinama Informatikos bendroji programa;

78.7. Etninės kultūros bendroji programa įgyvendinama integruojant temas į muzikos, fizinio ugdymo, dailės, technologijų dalykų turinį ir klasės vadovo veiklą;

78.8. Į klasės vadovo veiklą integruota prevencinė programa ,,Antras žingsnis“;

78.8. Gyvenimo įgūdžių bendroji programa 2023–2024 mokslo metais 1 ir 3 klasėse, įgyvendinama integruojant temas į kitus dalykus.

79. Mokiniams sudaromos sąlygos pasirinkti jų poreikius atliepiančias neformaliojo vaikų švietimo programas.

80. Pamokų skaičius mokiniui per mokslo metus nėra mažesnis už nustatytą Gimnazijos ugdymo plano 77 punkte.

81. Ugdymo procese nuolat stebima mokinių mokymosi pažanga ir prireikus suteikiama savalaikė mokymosi pagalba.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAMOKŲ SKAIČIUS PAGRINDINIO UGDYMO BENDRŲJŲ PROGRAMŲ ĮGYVENDINIMUI**

1. Pamokų skaičius 2008 m. Pagrindinio ugdymo bendrosioms programoms įgyvendinti 6, 8 klasėse ir II gimnazijos klasėse, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |  |  |
| --- | --- | --- | --- | --- |
|  KlasėUgdymo sritys ir dalykai  | 6 klasė | 8 klasė | II gimn.klasė | Pagrindinio ugdymo programoje 6, 8, II kl. (iš viso) |
| Dorinis ugdymas (tikyba arba etika)  | 37 (1) | 37 (1) | 37 (1) | 111 (3) |
| Lietuvių kalba ir literatūra | 185 (5) | 185 (5) | 185 (5) | 555 (15) |
| Užsienio kalba (pirmoji) | 111 (3) | 111 (3) | 111 (3) | 333 (9) |
| Užsienio kalba (antroji) | 74 (2) | 74 (2) | 74 (2) | 222 (6) |
| Matematika ir informacinės technologijos |
| Matematika | 148 ( 4) | 148 ( 4) | 148 ( 4) | 444 (12) |
| Informacinės technologijos | 37 (1) | 18,5 (0,5) | 37 (1) | 92,5 (2,5) |
| Gamtamokslinis ugdymas |
| Gamta ir žmogus | 74 (2) | – | – | 74 (2) |
| Biologija | – | 37 (1) | 37 (1) | 74 (2) |
| Chemija | – | 74 (2) | 74 (2) | 148 (4) |
| Fizika | – | 74 (2) | 74 (2) | 148 (4) |
| Socialinis ugdymas |
| Istorija | 74 (2) | 74 (2) | 74 (2) | 222 (6) |
| Pilietiškumo pagrindai  | – | – | 37 (1) | 37 (1) |
| Socialinė-pilietinė veikla | 10 | 10 | 10 | 30 |
| Geografija | 74 (2) | 74 (2) | 74 (2) | 222 (6) |
| Ekonomika ir verslumas | – | – | – | – |
| Dailė | 37 (1) | 37 (1) | 37 (1) | 111 (3) |
| Muzika | 37 (1) | 37 (1) | 37 (1) | 111 (3) |
| Technologijos (Konstrukcinės medžiagos, elektronika, mityba ir tekstilė) | 74 (2) | 74 (2) | 37 (1) | 185 (5) |
| Fizinis ugdymas\* | 111 (3) | 111 (3) | 74 (2) | 296 (8) |
| Žmogaus sauga | – | – | – | – |
| Projektinė veikla  |  |  | 18,5 (0,5) | 18,5 (0,5) |
| Ilgalaikės konsultacijos mokymosi pasiekimams gerinti (lietuvių k./ matematika) | 0,5/0,5 /37 | 0,5/0,5 /37 | 0,5/0,5 /37 |  |
| Pamokų skaičius mokiniui per savaitę | 29 | 31,5 | 31,5 | 92 |
| Privalomas pamokų skaičius mokiniui per mokslo metus | 1073 | 1165,5 | 1 165,5 | 3404 |
|  | 6, 8 klasėse | II gimn. klasėje |  |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 222 (6) | 259 (7) | 481 (13) |
| Neformalusis vaikų švietimas (valandų skaičius per mokslo metus) | 129,5 (3,5) | 74 (2) | 203,5 (5,5) |

Pastabos:

\*fizinis ugdymas įgyvendinimas pagal pagrindinio ugdymo kūno kultūros bendrąją programą.

1. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 5, 7 klasėse ir I klasėse gimnazijos klasėje skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |
| --- | --- | --- |
| Dalykų grupės / dalykai | Klasė / pamokų skaičius per savaitę / mokslo metus | Iš viso programai |
|  | 5 klasė | 7 klasė | I gimn. klasė |  |
| Dorinis ugdymas |
| Tikyba arba etika | 37 (1) | 37 (1) | 37 (1) | 111 (3) |
| Kalbinis ugdymas |
| Lietuvių kalba ir literatūra | 185 (5) | 185 (5) | 148 (4) | 518 (14) |
| Užsienio kalba (pirmoji anglų) | 111 (3) | 111 (3) | 111 (3) | 481 (13) |
| Užsienio kalba (antroji rusų/prancūzų) |  | 74 (2) | 74 (2) |
| Matematinis ugdymas, gamtamokslinis ir technologinis ugdymas |
| Matematika | 148 (4) | 148 (4) | 148 (4) | 444 (12) |
| Informatika | 37 (1) | 37 (1) | 37 (1) | 111 (3) |
| Gamtos mokslai  | 74 (2) |  |  | 74 (2) |
| Biologija |  | 74 (2) | 74 (2) | 148 (4) |
| Chemija |  |  | 74 (2) | 74 (2) |
| Fizika |  | 37 (1) | 74 (2) | 111 (3) |
| Technologijos | 74 (2) | 74 (2) | 37 (1) | 185 (5) |
| Visuomeninis ugdymas |
| Etninė kultūra \* | \* | \* | \* |  |
| Istorija | 74 (2) | 74 (2) | 74 (2) | 222 (6) |
| Geografija |  | 74 (2) | 74 (2) | 148 (4) |
| Ekonomika ir verslumas | – | – | – | – |
| Pilietiškumo pagrindai |  |  | 37 (1) | 37 (1) |
| Meninis ugdymas |
| Dailė | 37 (1) | 37 (1) | 37 (1) | 111 (3) |
| Muzika | 37 (1) | 37 (1) | 37 (1) | 111 (3) |
| Fizinis ir sveikatos ugdymas |
| Fizinis ugdymas | 111 (3) | 111 (3) | 74 (2) | 296 (8) |
| Gyvenimo įgūdžiai | 37 (1) | 37 (1) | 18,5 (0,5) | 92,5 (2,5) |
| Socialinė-pilietinė veikla | 20 | 20 | 20 | 60 |
| Projektinė veikla  |  |  | 18,5 (0,5) | 18,5 (0,5) |
| Ilgalaikės konsultacijos mokymosi pasiekimams gerinti (lietuvių k./ matematika) | 37 (0,5/0,5) | 37 (0,5/0,5) | 37 (0,5/0,5) |  |
| Pamokų skaičius mokiniui per savaitę | 26 | 31 | 32 |  |
| Pamokų skaičius mokiniui per mokslo metus | 962 | 1 147 | 1184 | 3293 |
| Pamokų, skirtų mokinio ugdymo poreikiams tenkinti, mokymosi pagalbai teikti, skaičius per mokslo metus | 222 | 259 | 481 |
| Neformalusis vaikų švietimas (valandų skaičius per mokslo metus) | 129,5 (3,5) | 74 (2) | 203,5 |

Pastabos:

\* įgyvendinama integruojant į dalykų turinį, klasės vadovo veiklą.

ANTRASIS SKIRSNIS

PAGRINDINIO UGDYMO PROGRAMOS ORGANIZAVIMO YPATUMAI

84. Gimnazija nustato ir skiria vieno mėnesio adaptacinį laikotarpį pradedantiems mokytis pagal pagrindinio ugdymo programos I dalį ir naujai atvykusiems mokiniams. Pasibaigus skirtam adaptacijos laikui, gimnazija gali skirti papildomą laiką adaptacijai, jeigu iki tol mokinys ne iki galo adaptuojasi. Adaptacijos laikotarpiu stebima individuali pažanga, bet mokinių pasiekimai ir pažanga pažymiais nevertinami.

85. Klasės dalykų mokymosi turiniui įgyvendinti skiriamas nustatytas minimalus pamokų skaičius, nurodytas Gimnazijos ugdymo plano 82, 83 punktuose. Dalykams mokytis skiriamų pamokų skaičius negali būti mažesnis, nei numatyta Gimnazijos ugdymo plane.

86. Gimnazija užtikrina, kad pagal pagrindinio ugdymo programą besimokantis mokinys mokytųsi klasei visų ugdymo programoje numatytų dalykų ir būtų galimybės mokiniui pasirinkti mokytis jo poreikius atliepiančius pasirenkamuosius dalykus, o besimokantysis pagal antrąją pagrindinio ugdymo programos dalį galėtų pasirinkti pasirenkamuosius dalykus ir dalykų modulius, kurių programas rengia gimnazija ir tvirtina gimnazijos vadovas; gauti savalaikę mokymosi ir švietimo pagalbą.

87. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“, įgyvendinama gimnazijos ugdymo turinyje klasės valandėlių metu ir integruojant į pažintinę veiklą.

87. Mokiniui, besimokančiam pagal pagrindinio ugdymo programą, privaloma atlikti socialinę-pilietinę veiklą, kurios trukmė:

87.1. 6, 8, II gimnazijos klasių mokiniams ne mažiau kaip 10 pamokų (valandų);

87.2. 5, 7, I gimnazijos klasių mokiniams ne mažiau kaip 20 pamokų (valandų).

88. Socialinė-pilietinė veikla organizuojama vadovaujantis ugdymo plano 3 priedu.

89. Mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317 „Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

90. Gimnazija sudaro galimybes atlikti projektines veiklas:

90.1. 5–8 klasėse organizuojamos vadovaujantis gimnazijos projektinių veiklų įgyvendinimo ir vertinimo sistema;

90.2. I ir II gimnazijos klasių mokiniai atlieka mokslo metų trukmės projektinį darbą, mokinio poreikiams tenkinti ir mokymosi pagalbai teikti arba neformaliojo vaikų švietimo valandas. Sudaroma galimybė rinktis iš gamtos mokslų, socialinių, fizinio lavinimo, informacinių technologijų, užsienio kalbų dalykų.

91. Mokymosi turinio įgyvendinimo organizavimas:

91.1. dorinis ugdymas (etika arba tikyba):

91.1.1. mokiniui iki 14 metų vieną iš dorinio ugdymo dalykų: etiką arba tradicinės religinės bendruomenės ar bendrijos tikybą parenka mokinio tėvai (globėjai, rūpintojai),o nuo 14 metų mokinys savarankiškai renkasi pats;

91.1.2. jei gimnazija negali užtikrinti mokinių ar jų tėvų (globėjų, rūpintojų) pageidaujamos tradicinės religinės bendruomenės ar bendrijos tikybos mokymo, mokiniui įskaitomas tikybos mokymas sekmadieninėje mokykloje ar kitoje tikybos mokymo grupėje pagal Švietimo įstatymo 31 straipsnio 4 ir 5 dalyse nustatytus reikalavimus. Šiuo atveju gimnazija nustato mokymosi pasiekimų įskaitymo tvarką;

91.1.3. dorinio ugdymo dalyką mokiniui galima keisti gimnazijos nustatyta tvarka.

91.2. užsienio kalba:

91.2.1. pagal pradinio ugdymo programą pradėtą mokytis pirmąją užsienio kalbą (anglų) mokinys tęsia pagrindinio ugdymo programoje kaip pirmąją užsienio kalbą iki pagrindinio ugdymo programos pabaigos;

91.2.2. antrosios užsienio kalbos (vokiečių, rusų) mokymas privalomas nuo 6 klasės;

91.2.3. mokinio tėvai (globėjai, rūpintojai) mokiniui iki 14 metų parenka, o mokinys nuo 14 iki 16 metų mokinio tėvų (globėjų, rūpintojų) sutikimu pats renkasi antrąją užsienio kalbą;

91.2.4. gimnazija sudaro galimybę rinktis antrąją užsienio kalbą iš ne mažiau kaip dviejų užsienio kalbų (neįskaitant pirmosios užsienio kalbos, kurios mokinys mokėsi pagal pradinio ugdymo programą ir toliau mokosi pagal pagrindinio ugdymo programą) ir sudaro sąlygas mokytis pasirinktos kalbos;

91.2.5. užsienio kalbos mokymuisi negali būti skiriama mažiau kaip 2 pamokos per savaitę;

91.2.6. keisti užsienio kalbą, nebaigus pagrindinio ugdymo programos, galima tik tokiu atveju:

91.2.6.1. jeigu mokinio norimos mokytis užsienio kalbos pasiekimų lygis ne žemesnis nei patenkinamas lygis, numatytas tos kalbos dalyko bendrojoje programoje;

91.2.6.2. jei gimnazija negali užtikrinti antrųjų užsienio kalbų tęstinumo naujai formuojamoje I gimnazijos klasėje dėl didelės kalbų įvairovės, kuri susidaro mokiniams iki tol besimokius labai skirtingų užsienio kalbų, pasiūloma pradėti mokytis kitos užsienio kalbos, suderinus su mokinio tėvais (globėjais, rūpintojais). Užsienio kalbai mokytis gali būti skiriama papildoma pamoka, panaudojant ugdymo poreikiams ir mokymosi pagalbai skirtas pamokas;

91.2.6.3. jei mokinys yra atvykęs iš kitos Lietuvos mokyklos ar užsienio ir gimnazija negali užtikrinti pradėtos mokytis kalbos tęstinumo, gavus mokinio tėvų (globėjų, rūpintojų) sutikimą raštu, mokiniui sudaromos sąlygos pradėti mokytis užsienio kalbos, kurios mokosi klasė, ir įveikti programų skirtumus;

91.2.6.4. jei pradedant mokytis pagal pagrindinio ugdymo programos antrąją dalį (I gimnazijos klasėje) mokinys pageidauja keisti anksčiau pradėtos antrosios užsienio kalbos (rusų) į kitos užsienio kalbos mokymąsi;

91.3. iš užsienio atvykę mokiniai gimtosios kalbos gali mokytis kaip antrosios užsienio kalbos, jei gimnazija turi galimybę šios kalbos mokyti;

91.4. jei mokinys yra baigęs tarptautinės bendrojo ugdymo programos dalį ar visą programą ir mokykla nustato, kad jo vienos užsienio kalbos pasiekimai yra aukštesni, nei numatyta pagrindinio ugdymo bendrosiose programose, mokinio tėvų (globėjų, rūpintojų) pageidavimu mokykla įskaito mokinio pasiekimus ir konvertuoja pagal dešimtbalę vertinimo sistemą. Gimnazija sudaro mokiniui individualų užsienio kalbos mokymosi planą ir galimybę vietoje užsienio kalbos pamokų lankyti papildomas lietuvių kalbos ir literatūros ar kitos užsienio kalbos pamokas;

91.5. jeigu mokinys yra atvykęs iš kitos mokyklos ir mokinio tėvams (globėjams, rūpintojams) pritarus pageidauja toliau mokytis pradėtos užsienio kalbos, o gimnazija neturi tos kalbos mokytojo:

91.5.1. mokiniui sudaromos sąlygos mokytis užsienio kalbos kitoje mokykloje, kurioje vyksta tos užsienio kalbos pamokos, suderinus su mokiniu, savivaldybės vykdomąja institucija ar jos įgaliotu savivaldybės administracijos direktoriumi (savivaldybės mokyklos – biudžetinės įstaigos), skiriant pamokų skaičių, vadovaujamasi Gimnazijos ugdymo plano 82, 83 punktais;

91.5.2. mokinys gali užsienio kalbos mokytis neformaliojo švietimo įstaigoje ir siekti Pagrindinio ugdymo bendrosiose programose nurodytų pasiekimų (pagal Bendruosius Europos kalbų metmenis). Tokiais atvejais jis privalo reguliariai pildyti savo Europos kalbų aplanką ir rinkti kalbos mokėjimo lygį patvirtinančius dokumentus. Mokinys juos turi pateikti gimnazijai pagal iš anksto priimtą susitarimą, kuriame numatytas atsiskaitymo laikas ir apibrėžti pasiekimų įvertinimo kriterijai;

91.6. gamtos mokslai:

91.6.1. gimnazija užtikrina, kad eksperimentiniams ir praktiniams gebėjimams ugdyti būtų sudaromos sąlygos mokiniams atlikti eksperimentinę veiklą gimnazijos, kurioje mokosi, laboratorijoje. Siekiama, kad eksperimentinei ir praktinei veiklai būtų skiriama ne mažiau nei 30 proc. ugdymo turinio įgyvendinimo laiko. Nesant galimybių atlikti eksperimentinę veiklą gimnazijoje, sudaromos sąlygos ją atlikti kitoje mokykloje, atvirosios prieigos STEAM centruose;

91.7. technologijos:

91.7.1. mokiniams, kurie mokosi pagal pagrindinio ugdymo programos antrąją dalį, atsižvelgiant į gimnazijos mokymosi sąlygų ypatumus, gimnazijos ugdymo turinio specifiškumą siūloma rinktis bendrojoje programoje numatytas technologinio ugdymo programas;

91.8. meninis ugdymas:

91.8.1. meninio ugdymo dalykų grupei priskiriami: muzikos ir dailės dalykai;

91.8.2. mokiniams, besimokantiems pagal pagrindinio ugdymo programą, privaloma mokytis dailės ir muzikos dalykų;

91.9. fizinis ugdymas:

91.9.1. specialiosios medicininės fizinio pajėgumo grupės mokiniai dalyvauja pamokose su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

91.9.2. mokinio tėvų (globėjų, rūpintojų) pageidavimu mokiniai gali lankyti sveikatinimo grupes ne gimnazijoje;

91.9.3. parengiamosios medicininės fizinio pajėgumo grupės mokiniams krūvis ir pratimai skiriami, atsižvelgiant į jų ligų pobūdį ir sveikatos būklę. Neskiriama ir neatliekama pratimų, galinčių skatinti ligų paūmėjimą. Dėl ligos pobūdžio negalintiesiems atlikti įprastų užduočių mokytojas skiria alternatyvias atsiskaitymo užduotis, kurios atitinka mokinių fizines galimybes ir gydytojo rekomendacijas;

91.9.4. mokiniams, atleistiems nuo fizinio ugdymo pamokų dėl sveikatos ir laikinai nedalyvaujantiems pamokoje dėl ligos, siūlomos kitokios veiklos (pvz., stalo žaidimai, šaškės, šachmatai, siūlomi užsiėmimai bibliotekoje, konsultacijos, socialinė veikla ir pan.). Mokiniams, atleistiems nuo fizinio ugdymo pamokų dėl mokymosi pagal formalųjį švietimą papildančio ugdymo sporto programas, taip pat gali būti pasiūlytos panašios veiklos;

92. Pasirenkamieji dalykai mokiniui nėra privalomi mokytis, mokinys juos renkasi pagal mokymosi poreikius. Privalomi šie dalykai tampa tuomet, kai mokinys juos pasirenka mokytis.

**V SKYRIUS**

**VIDURINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**VIDURINIO UGDYMO PROGRAMOS ĮGYVENDINIMAS IV GIMNAZIJOS KLASĖJE**

1. 2023–2024 mokslo metais IV gimnazijos klasės mokiniai tęsia 2022–2023 mokslo metais pradėtą mokymąsi pagal individualų mokymosi planą, kuriame turi būti ne mažiau nei 8 privalomi mokytis dalykai ir minimalus pamokų skaičius per savaitę – 28. Maksimalus pamokų skaičius IV gimnazijos klasėje – ne daugiau nei 35 pamokos per savaitę. Pamokų skaičius 2011 m. Vidurinio ugdymo bendrosioms programoms įgyvendinti grupinio mokymosi forma kasdieniu ir nuotoliniu mokymo proceso organizavimo būdu per dvejus metus:

|  |  |  |  |
| --- | --- | --- | --- |
| Ugdymo sritys, dalykai | Minimalus pamokų skaičius privalomam turiniui įgyvendinti | Bendrasis kursas | Išplėstinis kursas |
| Dorinis ugdymas  | 70 |  |  |
| Tikyba |  | 70 | – |
| Etika |  | 70 | – |
| Kalbos |  |  |  |
| Lietuvių kalba ir literatūra | 280 | 280 | 350 |
| Užsienio kalbos |  | Kursas, orientuotas į B1 mokėjimo lygį | Kursas, orientuotas į B2 mokėjimo lygį |
| Užsienio kalba (anglų) | 210 | 210 | 210 |
| Socialinis ugdymas | 140 |  |  |
| Istorija  |  | 140 | 210 |
| Geografija  |  | 140 | 210 |
| Matematika | 210 | 210 | 315 |
| Informacinės technologijos |  | 70 | 140 |
| Gamtamokslinis ugdymas | 140 |  |  |
| Biologija |  | 140 | 210 |
| Fizika  |  | 140 | 245 |
| Chemija |  | 140 | 210 |
| Meninis ugdymas ir technologijos  | 140 |  |  |
| Dailė |  | 140 | 210 |
| Muzika |  | 140 | 210 |
| Technologijos (kryptys): |  |  |  |
| Statyba ir medžio apdirbimas  |  | 140 | 210 |
| Fizinis ugdymas | 140–210 (4–6) |  |  |
| Fizinis ugdymas\*\* |  | 140/210 | 280 |
| Pasirinkta sporto šaka (tinklinis, krepšinis) |  | (140–210) |  |
| Žmogaus sauga\*\*\* | 17,5 | 17,5 | 17,5 |
| Pasirenkamieji dalykai, dalykų moduliai Ekonomika ir verslumas (pasirenkamasis);Uždavinių sprendimo metodai; programavimo pradmenys; anglų kalbos rašto darbų ir gramatinių žinių tobulinimas, anglų kalbos klausymo ir kalbėjimo įgūdžių gerinimas; istorinių šaltinių nagrinėjimas, žodis ir ženklas. Teksto analizavimas ir rašymas; Tradiciniai amatai. Medžio dirbiniai; Technologijos (turizmas ir mityba) (dalyko modulis) |  |  |  |
| Brandos darbas | 17,5–37 |  |  |
| Mokinio pasirinktas mokymo turinys |  | Iki 26  | Iki 26 |
| Minimalus privalomų pamokų skaičius mokiniui per savaitę / per mokslo metus | 28 pamokos IV gimnazijos klasėje per savaitę; 952 – IV gimnazijos klasėje |
| Neformalusis vaikų švietimas (valandų skaičius) klasei | 210 valandų IV gimnazijos klasėje (6) |
| Mokinio ugdymo poreikiams tenkinti  | 420 pamokų IV gimnazijos klasėje (12) |
| Ilgalaikės konsultacijos mokymosi pasiekimams gerinti | Matematika (1)lietuvių k (1) |

Pastabos:

\* lentelėje pamokų skaičius nurodytas dvejiems mokslo metams

\*\* fizinis ugdymas įgyvendinamas pagal vidurinio ugdymo kūno kultūros bendrąją programą.

\*\*\* integruojama į mokymosi turinį;

1. Gimnazija, pagal skirtas mokymo lėšas pasirenka tinkamiausią būdą įgyvendinti dalykų bendrojo ir išplėstinio kursų programas ir užtikrinti mokymo kokybę. Matematikai mokyti(s) sudaromos atskiros laikinosios grupės, atsižvelgiant į mokinių pasirinktą bendrojo ar išplėstinio kurso programą. Minimalus mokinių skaičius grupėje – 5.
2. Žmogaus saugos dalykas integruojamas į kitų veiklų/dalykų mokymosi turinį:

|  |  |  |  |
| --- | --- | --- | --- |
| Eil. Nr. | Temos pavadinimas | Valandų skaičius | Dalykas, į kurį integruojama |
| 1. | Saugi elgsena buityje ir gamtoje. | 2 | Biologija / fizika / chemija / geografija |
| 2. | Saugi elgsena ir veiksmai ekstremaliose situacijose. | 1 | Fizinis ugdymas |
| 4. | Pirmoji pagalba. | 2 | Klasės vadovo veikla |
| 5. | Teisingas ir saugus naudojimasis pirminėmis gaisro gesinimo priemonėmis. | 1 | Fizika |
| 6. | Išgyvenimo ekstremaliomis sąlygomis principai | 1 | Fizinis ugdymas |

**ANTRASIS SKIRSNIS**

**VIDURINIO UGDYMO PROGRAMOS ĮGYVENDINIMAS III GIMNAZIJOS KLASĖJE**

1. Pamokų skaičius 2022 m. Pradinio, pagrindinio ir vidurinio ugdymo bendrosioms programoms įgyvendinti 2023–2024 mokslo metais III gimnazijos klasėje, skirtas įgyvendinti grupinio mokymosi forma kasdieniu ir nuotoliniu mokymo proceso organizavimo būdu:

|  |  |  |
| --- | --- | --- |
|  | Pamokų skaičius dalyko privalomam mokymosi turiniui įgyvendinti | Pamokų skaičius klasei per vienus metus / per savaitę |
| Vidurinio ugdymo dalykų grupės / dalykai | Pamokų skaičius privalomam turiniui įgyvendinti | Pamokų skaičius turiniui įgyvendinti per du metus | III gimn. klasė (36 savaitės) | IV gimn. klasė (34 savaitės |
| Privalomi dalykai |
| Lietuvių kalba ir literatūra | 280 | 280 B\*; 420 A\*\* | 144 B (4);216 A (6) | 136 B (4);204 A (6) |
| Lietuvių gestų kalba  | 140 | 140 | 72 | 68 |
| Matematika | 280 | 280 B420 A | 144 B (4)216 A (6) | 136 B (4)204 A (6) |
| Fizinis ugdymas  | 210 | 210 | 108 (3) | 102 (3) |
| Privalomai pasirenkami dalykai |
| Dorinis ugdymas |
| Dorinis ugdymas (tikyba) | 70 | 70 | 36 (1) | 34 (1) |
| Dorinis ugdymas (etika) | 70 | 70 | 36 (1) | 34 (1) |
| Kalbinis ugdymas |
| Užsienio kalba (anglų) | 210 | 210 | 108 (3) | 102 (3) |
|  |  |  |  |  |
| Gamtamokslinis ir technologinis ugdymas |
| Biologija | 210 | 210 | 108 (3) | 102 (3) |
| Chemija | 210 | 210 | 108 (3) | 102 (3) |
| Fizika | 210 | 210 | 108 (3) | 102 (3) |
| Informatika | 210 | 210 | 108 (3) | 102 (3) |
| Inžinerinės technologijos | 210 | 210 | 108 (3) | 102 (3) |
| Visuomeninis ugdymas |
| Istorija | 108 | 210 | 108 (3) | 102 (3) |
| Geografija | 108 | 210 | 108 (3) | 102 (3) |
| Ekonomika ir verslumas | 108 | 210 | 108 (3) | 102 (3) |
| Meninis ugdymas |
| Dailė | 140 | 140 | 72 (2) | 68 (2) |
| Muzika | 140 | 140 | 72 (2) | 68 (2) |
| Taikomosios technologijos | 140 | 140 | 72 (2) | 68 (2) |
| Brandos darbas | 50 valandų |
| Socialinė - pilietinė veikla | ne mažiau kaip 70 valandų |
| Pasirenkamieji dalykai, dalyko moduliai |
| Laisvai pasirenkamasis dalykas: |  |  |  |  |
| Užsienio kalba \*\*\* | 140-210 | 140-210 | 72 (2) arba 108 (3) | 68 (2) arba 102 (3) |
| Astronomija | 70 | 70 | 36 (1) | 34 (1) |
| Dalyko modulis: | 36–140 | 70–140 | 36–72 (1–2) | 34–68 (1–2) |
| Planimetrija\*\*\*\* | 36 | 36 | 36 (1) | 0 |
| Duomenų tyrybos, programavimo ir saugaus elgesio pradmenys\*\*\*\*\* | 70 | 70 | 36 (1) | 34 (1) |
| Anglų kalbos rašto darbų irgramatinių žinių tobulinimas, anglų kalbosklausymo ir kalbėjimo įgūdžių gerinimas; žodis ir ženklas.(dalyko modulis) \*\*\*\*\*\* | 70 | 70 | 36 (1) | 34 (1) |
| Minimalus privalomų pamokų skaičius mokiniui per savaitę / per mokslo metus | 25 pamokos III gimnazijos klasėje per savaitę; 900 – III gimnazijos klasėje | – |
| Neformalusis vaikų švietimas (valandų skaičius) klasei per 2 metus | 210 valandų III gimnazijos klasėje) (6) |
| Mokinio ugdymo poreikiams tenkinti pamokų skaičius per 2 metus | 840 pamokų (420 pamokų III gimnazijos klasėje) (12) |
| Maksimalus pamokų skaičius klasei, esant po vieną gimnazijos III ir IV klases, turinčias iki 20 mokinių, – 42 pamokos per savaitę.Klasei gali būti skiriama ir daugiau pamokų, atsižvelgiant į mokinių mokymosi poreikius ir neviršijant Mokymo lėšų apskaičiavimo, paskirstymo ir panaudojimo tvarkos apraše, nustatytų klasės kontaktinių valandų skaičiaus per mokslo metus |

Pastabos:

\* B–dalyko programos bendrasis kursas;

\*\* A – dalyko programos išplėstinis kursas;

\*\*\* Kaip laisvai pasirenkamas dalykas tęsiama pagrindiniame ugdyme pradėta mokytis antroji užsienio kalba arba naujai pradėta mokytis nauja užsienio kalba;

\*\*\*\* matematikos dalyko privalomas modulis „Planimetrija“ III gimnazijos klasėje (35 pamokos);

\*\*\*\*\* informatikos modulis „Duomenų tyrybos, programavimo ir saugaus elgesio pradmenys“ (70 pamokų) privalomas, pasirinkusiems mokytis informatiką;

\*\*\*\*\*\*modulis gali būti pasirinktas mokytis tiek III, tiek IV gimnazijos klasėje. Modulio mokymuisi gali būti skiriama 1–2 savaitinės pamokos. Modulio trukmė III gimnazijos klasėje – 36 pamokos, IV gimnazijos klasėje – 34 pamokos. Mokinys gali pasirinkti mokytis skirtingus modulius III ir IV gimnazijos klasėje. Mokyklos mokytojų parengtą modulio programą (modulių programas) tvirtina mokyklos vadovas.

97. Besimokantiesiems pagal vidurinio ugdymo programą minimalus pamokų skaičius – 25 pamokos per savaitę (1 750 pamokų per dvejus metus).

98. Mokinys, kuris mokosi pagal vidurinio ugdymo programą, kartu su gimnazija parengia individualų ugdymo planą, kuriame numatomi, mokinio pasirinkti dalykai. Mokinys:

98.1. privalo mokytis:

98.1.1. lietuvių kalbos ir literatūros bendruoju arba išplėstiniu kursu;

98.1.2. matematikos bendruoju arba išplėstiniu kursu;

98.1.3. fizinio ugdymo;

98.1.4. privalo pasirinkti mokytis bent vieno dalyko iš kiekvienos dalykų grupės (mokinys dalykų gali rinktis ir daugiau, jei dalykų grupėje yra daugiau nei du):

98.1.5. užsienio kalbos (anglų);

98.1.6. biologijos, chemijos, fizikos, informatikos, inžinerinių technologijų;

98.1.7. istorijos, geografijos, ekonomikos ir verslumo;

98.1.8. etikos, tikybos;

98.1.9. dailės, muzikos;

98.2. gali pasirinkti mokytis dalyką / dalykus ne tik iš privalomai pasirenkamųjų mokytis dalykų grupių bet ir:

98.2.1. iš laisvai pasirenkamųjų dalykų grupės (astronomija, užsienio kalba (tęsiama pagrindiniame ugdyme pradėta mokytis antroji užsienio kalba arba naujai pradėta mokytis laisvai pasirenkama kalba));

98.2.2. gimnazijos siūlomus dalykų modulius, formaliojo profesinio mokymo programos modulį (modulius). Laisvai pasirenkamųjų dalykų grupės dalykai nėra privalomi mokytis, mokiniui sudaroma galimybė laisvai pasirinkti jo mokymosi poreikius atliepiantį dalyką (dalykus) ir (ar) modulį (modulius);

98.3. atsižvelgdamas į mokymosi poreikius, gali pasirinkti mokytis ir daugiau dalykų ir per savaitę turėti daugiau pamokų, nei numatytas minimalus privalomas pamokų skaičius, bet turi būti neviršijamas Higienos normoje nustatytas maksimalus pamokų skaičius;

98.4. privalo mokytis šių modulių:

98.4.1. „Planimetrija“, matematikos modulis, nepriklausomai nuo mokytis pasirinkto dalyko programos kurso;

98.4.2. „Duomenų tyrybos, programavimo ir saugaus elgesio pradmenys“ (70 pamokų), jeigu pasirinko mokytis informatiką;

99. Socialinė-pilietinė veikla besimokančiajam pagal vidurinio ugdymo programą yra privaloma, jos trukmė ne mažesnė nei 70 val. Socialinė-pilietinė veikla organizuojama vadovaujantis ugdymo plano 3 priedu.

100. Brandos darbas yra laisvai pasirenkamas, mokinys jį gali pasirinkti rengti iš bet kurio jo individualaus ugdymo plano dalyko. 2023–2024 mokslo metais IV gimnazijos klasėje jis vykdomas vadovaujantis Brandos darbo programa, patvirtinta Lietuvos Respublikos švietimo, mokslo ir sporto ministro 2015 m. rugpjūčio 13 d. įsakymu Nr. V-893 „Dėl Brandos darbo programos patvirtinimo“, o 2023–2024 mokslo metais III gimnazijos klasėje – švietimo, mokslo ir sporto ministro tvirtinamu brandos darbo organizavimo ir vykdymo tvarkos aprašu.

97. Įgyvendinant vidurinio ugdymo programą ugdymo procesas organizuojamas formuojant laikinąsias grupes iš paralelių klasių mokinių tam pačiam dalykui mokytis. Lietuvių kalbos ir literatūros ir matematikos mokymui bendruoju ir išplėstiniu kursu sudaromos atskiros laikinosios grupės.

98. Gimnazija priima sprendimus dėl minimalaus mokinių skaičiaus laikinojoje grupėje pagal turimas mokymo lėšas. Minimalus mokinių skaičius grupėje – 5.

99. Mokiniui pageidaujant pagilinti ugdomas kompetencijas, dalykui mokytis gali būti skiriama ir daugiau pamokų, nei numatyta Gimnazijos ugdymo plano 96 punkte.

100. Mokinys, besimokydamas pagal vidurinio ugdymo programą, prireikus pagal gimnazijos nustatytus reikalavimus gali keisti:

100.1. dalyko programos kursą: lietuvių kalbos ir literatūros ir (ar) matematikos pasirinktą mokymosi kursą. Bendrąjį kursą keisdamas į išplėstinį arba išplėstinį kursą į bendrąjį kursą, mokinys privalo per mokyklos nurodytą laiką atsiskaityti už atitinkamo dalyko bendrosios programos skirtumus ir išlaikyti dalyko atitinkamo kurso tarpinį patikrinimą;

100.2. mokinys gali keisti dalykų pasirinkimus III gimnazijos klasėje ir IV gimnazijos klasėje iki lapkričio 15 d. pagal gimnazijos nustatytus individualaus ugdymo plano keitimo reikalavimus ir galimą keitimo laiką. Sprendimą dėl dalyko keitimo galimybių priima gimnazija.

101. Mokiniai, išlaikę užsienio kalbos tarptautinį egzaminą, nuo dalyko mokymosi nėra atleidžiami. Mokiniui pageidaujant, pritarus gimnazijai, jis gali nelankyti pamokų ir mokytis savarankiškai, numatant mokymosi pasiekimų nuoseklų vertinimą. Dalyko mokytojas, atsižvelgdamas į mokymosi turinį, numato mokymosi pasiekimų vertinimo būdus ir dažnumą.

102. Mokiniui, atvykusiam iš kitos mokyklos, mokykla turi užtikrinti galimybę toliau tęsti individualaus ugdymo plano įgyvendinimą. Mokiniui gali būti pasiūloma keisti pasirinktus mokytis dalykus, dalykų modulius, jei mokykla negali užtikrinti jų mokymosi tęstinumo.

**VI SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**PAGRINDINIAI UGDYMO ORGANIZAVIMO PRINCIPAI**

103. Gimnazija, rengdama ir įgyvendindama gimnazijos ugdymo planą, užtikrina visų mokinių įtrauktį į švietimą, šalina kliūtis, dėl kurių mokinys patiria dalyvavimo švietime ir ugdymosi sunkumų, ir teikia būtiną švietimo pagalbą.

104. Ugdymo procese vadovaujamasi Mokinių, turinčių specialiųjų ugdymosi poreikių, ugdymo organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2011 m. rugsėjo 30 d. įsakymu Nr. V-1795 „Dėl Mokinių, turinčių specialiųjų ugdymosi poreikių, ugdymo organizavimo tvarkos aprašo patvirtinimo“.

105. Gimnazija, formuodama gimnazijos, klasės, mokinio ugdymo turinį ir organizuodama bei įgyvendindama ugdymo procesą, vadovaujasi bendrosiomis programomis ir šio skyriaus nuostatomis bei atsižvelgia į:

105.1. mokinio mokymosi ir švietimo pagalbos poreikius;

105.2. formaliojo švietimo programą;

105.3. mokymosi formą ir mokymo proceso organizavimo būdą;

105.4. švietimo pagalbos specialistų, gimnazijos vaiko gerovės komisijos, pedagoginių psichologinių ar švietimo pagalbos tarnybų rekomendacijas.

106. Pradinio ugdymo individualizuotos ir pagrindinio ugdymo individualizuotos programos įgyvendinimas reglamentuojamas ugdymo plano 2 priede.

107. Gimnazija kiekvienam mokiniui, turinčiam specialiųjų ugdymosi poreikių, rengia individualų ugdymo planą, kurio sudėtinė dalis yra pagalbos planas, apimantis pagalbą ugdymo procese ir kitų specialistų teikiamą pagalbą, didinančią ugdymo veiksmingumą, ir:

107.1. kuriam rengti bei įgyvendinti Vaiko gerovės komisijos sprendimu paskiriamas koordinuojantis asmuo, kuris kartu su mokytojais ir švietimo pagalbą teikiančiais specialistais, vaiku, su jo tėvais (globėjais, rūpintojais) numato ugdymo ir pagalbos tikslus;

107.2. kuriam įgyvendinti, esant poreikiui, sudaromi individualūs tvarkaraščiai, derantys su klasės, kurioje mokinys mokosi, tvarkaraščiu, ir užtikrinantys, kad mokinys gaus ugdymą ir švietimo pagalbą tokia apimtimi, kokią nustato ugdymo planas ir rekomenduoja mokiniui pedagoginė psichologinė ar švietimo pagalbos tarnyba;

107.3. Vaiko gerovės komisijoje susitarta dėl individualaus ugdymo ir pagalbos plano formos, įgyvendinimo, stebėsenos ir aptarimo etapų.

108. Gimnazija, rengdama individualų ugdymo planą mokiniui ir vadovaudamasi Gimnazijos ugdymo plano 79, 82, 83, 93, 96 punktuose nurodytu pradinio, pagrindinio ar vidurinio ugdymo dalykų programoms įgyvendinti skiriamų pamokų skaičiumi, gali:

108.1. planuoti specialiąsias pratybas ir (ar) didinti pamokų, skirtų ugdymo sričiai / dalykų grupei, socialinei veiklai, ugdymui profesinei karjerai, medijų ir informaciniam raštingumui, skaičių, siekdama plėtoti asmens kompetencijas ir tenkinti ugdymosi poreikius, daugiau dėmesio skirti bendrosioms kompetencijoms ugdyti, taip pat meniniam, technologiniam, sveikatos ugdymui. Mokiniams, kurių gimtoji kalba nėra lietuvių kalba, rekomenduojama skirti pamokas lietuvių kalbai mokyti ar dvikalbiam ugdymui;

108.2. keisti specialiųjų pratybų ir individualiai pagalbai skiriamų valandų (pamokų) skaičių;

108.3. keisti pamokų trukmę, dienos ugdymo struktūrą, siekdama individualiame ugdymo plane numatytų tikslų;

108.4. formuoti nuolatines ar laikinąsias grupes, pogrupius iš tų pačių ar skirtingų klasių mokinių;

108.5. vėliau pradėti pirmosios ar antrosios užsienio kalbos mokyti – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

108.6. mokyti tik vienos užsienio kalbos – mokinį, turintį klausos, įvairiapusių raidos, elgesio ir emocijų, kalbos ir kalbėjimo, skaitymo ir (ar) rašymo, intelekto (taip pat ir nepatikslintų intelekto), bendrųjų mokymosi sutrikimų, turintį kochlearinius implantus;

108.7. nemokyti užsienio kalbų turinčiojo kompleksinių negalių ir (ar) kompleksinių sutrikimų, į kurių sudėtį įeina įvairiapusiai raidos, elgesio ir emocijų, kalbos ir kalbėjimo, skaitymo ir (ar) rašymo, intelekto, bendrieji mokymosi sutrikimai, klausos sutrikimai (išskyrus nežymų klausos sutrikimą). Užsienio kalbų pamokų laikas gali būti skiriamas lietuvių, lietuvių gestų kalbai mokyti, kurčiųjų dvikalbystei ugdyti;

108.8. nemokyti muzikos turinčiojo klausos sutrikimą (išskyrus nežymų);

108.9. nemokyti technologijų turinčiojo judesio ir padėties bei neurologinių sutrikimų (išskyrus lengvus), o vietoj jų mokinys gali rinktis kitus individualaus ugdymo plano dalykus, tenkinančius specialiuosius ugdymosi poreikius, gauti pedagoginę ar specialiąją pedagoginę pagalbą.

109. Mokiniui, kuris mokosi pagal bendrojo ugdymo programą, ją pritaikant, mokinio individualus ugdymo planas sudaromas vadovaujantis Gimnazijos ugdymo plano 79, 82, 83, 93, 96 punktuose dalykų programoms įgyvendinti nurodomu pamokų skaičiumi, kuris gali būti koreguojamas iki 25 procentų. Bendras pamokų ir neformaliojo švietimo pamokų skaičius gali būti didinamas atsižvelgiant į mokinio galias ir ugdymosi poreikius, specialistų rekomendacijas:

109.1. sutrikusios klausos (išskyrus nežymų) mokinio individualaus ugdymo plano rengimas:

109.1.1. mokiniui, ugdomam pagal pradinio ugdymo programą:

109.1.1.1. kurčiajam mokiniui lietuvių gestų kalbai skiriama ne mažiau kaip 140 pamokų per dvejus mokslo metus. Mokiniui, turinčiam žymų ar labai žymų klausos sutrikimą, turinčiam implantus gali būti skiriama iki 140 pamokų lietuvių gestų kalbai mokyti, jei mokinys ar jo tėvai (globėjai, rūpintojai) pasirenka;

109.1.1.2. lietuvių kalbai – ne mažiau kaip 420 pamokų per dvejus mokslo metus, dalykinei praktinei veiklai – ne mažiau kaip 140 pamokų per dvejus mokslo metus, meniniam ugdymui – ne mažiau kaip 210 pamokų per dvejus mokslo metus;

109.1.1.3. tarties, kalbos mokymo ir klausos lavinimo individualioms pratyboms skiriama ne mažiau kaip 140 pamokų per metus (kochlearinių implantų naudotojams – ne mažiau kaip 140 pamokų per metus). Tarties, kalbos mokymo ir klausos lavinimo individualios pratybos gali vykti lietuvių kalbos pamokose ar po pamokų įvairiomis formomis. Pratybų ir lietuvių kalbos pamokų turinys turi derėti;

109.1.1.4. atsižvelgiant į individualius kiekvieno mokinio gebėjimus ir jo tėvų (globėjų, rūpintojų) pageidavimus, kurčiasis, mokomas totaliosios komunikacijos žodiniu ar dvikalbiu metodu;

109.1.2. besimokančiajam pagal pagrindinio ugdymo programą individualus ugdymo planas sudaromas vadovaujantis Gimnazijos ugdymo plano 82, 83 punktais, be to:

109.1.2.1. atsižvelgiant į klausos netekimo laiką, kalbos išsivystymo lygį, turimus tarties įgūdžius ir gebėjimą bendrauti kalba, ugdymo plane specialiosios pamokos skiriamos tarčiai, kalbai ir klausai lavinti;

109.1.2.2. kurčiojo mokinio ugdymo plane turi būti skiriama lietuvių gestų kalbai – ne mažiau kaip 74 pamokos;

109.1.2.3. kurčio ir žymų ir labai žymų klausos sutrikimą turinčio mokinio ugdymo plane turi būti skiriama, lietuvių kalbai ir literatūrai – ne mažiau kaip 222 pamokos per metus. Turinčiam žymų ar labai žymų klausos sutrikimą mokiniui gali būti skiriama ne mažiau kaip 74 pamokos lietuvių gestų kalbai mokyti, jei mokinys ar jo tėvai (globėjai, rūpintojai) pasirenka;

109.1.3. kurčias, žymų ar labai žymų klausos sutrikimą turintis mokinys mokomas totaliosios komunikacijos žodiniu ar dvikalbiu metodu, atsižvelgiant į individualius gebėjimus irjo tėvų (globėjų, rūpintojų) pageidavimus. Dvikalbystei ugdyti gimnazija gali skirti papildomas valandas individualiame ugdymo plane nuolat ar laikinai mokiniui, kurio nepakankamas gestų kalbos ir žodinės kalbų mokėjimas daro neigiamą įtaką mokymosi pasiekimams, vaiko pažintinei, kalbinei ir emocinei raidai;

109.1.4. I–II gimnazijos klasėse iš mokinio ugdymo(si) poreikiams tenkinti skiriamų pamokų ne mažiau kaip 100 pamokų per metus turi būti skiriama mokyti individualizuotai ir diferencijuotai;

109.1.5. mokiniui tarties, kalbos mokymo ir klausos lavinimo specialiosioms pratyboms skiriama: 5 klasėje – ne mažiau kaip 74 pamokos, 6–10 klasėse ir I, II gimnazijos klasėse – ne mažiau kaip 37 pamokos per metus, turinčiam kochlearinius implantus – ne mažiau kaip 74 pamokos per metus. Pratybų ir lietuvių kalbos ir literatūros pamokų turinys turi derėti;

109.2. sutrikusios regos mokinio individualiame ugdymo plane:

109.2.1. mokiniui, ugdomam pagal pradinio ugdymo programą:

109.2.1.1. kuriam gresia pavojus apakti, Brailio rašto individualioms pratyboms (iki ketverių metų) skiriama ne mažiau kaip 70 pamokų per dvejus mokslo metus;

109.2.1.2. aklam (regėjimo aštrumas – nuo šviesos pojūčio iki 0,04) ir silpnaregiui (regėjimo aštrumas – 0,05–0,1) mokiniui regėjimui lavinti galima skirti ne mažiau kaip 70 pamokų per dvejus mokslo metus;

109.2.1.3. nereginčiam mokiniui mobilumo lavinimo individualioms pratyboms – ne mažiau kaip 70 pamokų per dvejus mokslo metus. Šios pamokos gali būti skiriamos kasdienio gyvenimo ir komunikaciniams įgūdžiams ugdyti;

109.2.1.4. tiflopedagoginė pagalba aklam ir žymią silpnaregystę (regėjimo aštrumas su korekcija geriau matančia akimi – nuo 0,05 iki 0,1) turinčiam mokiniui, kuris mokosi pagal pradinio ugdymo programą (teikiama ne mažiau kaip 140 pamokų per dvejus mokslo metus), yra privaloma;

109.2.2. mokiniui, kuris mokosi pagal pagrindinio ugdymo programą, ugdymo planas sudaromas vadovaujantis Gimnazijos ugdymo plano 82, 83 punktais. Ugdymo plane skiriamos specialiosios pratybos:

109.2.2.1. silpnaregiui mokiniui, kuriam gresia pavojus apakti, individualioms pratyboms (iki ketverių metų) mokyti(s) Brailio rašto skiriamos ne mažiau kaip 37 pamokos per metus, jas išdėstant intervalais, sudarančiais sąlygas mokiniui kuo greičiau išmokti Brailio rašto;

109.2.2.2. aklam (regėjimo aštrumas nuo šviesos pojūčio iki 0,04) ir silpnaregiui (regėjimo aštrumas – 0,05–0,1) mokiniui regėjimui lavinti galima skirti 37 ir daugiau pamokų per metus (turint mokymo lėšų);

109.2.3. tiflopedagoginė pagalba aklam ir žymią silpnaregystę (geriau matančios akies regėjimo aštrumas su korekcija – nuo 0,05 iki 0,1) turinčiam mokiniui, kuris mokosi pagal pagrindinio ugdymo programą, yra privaloma;

109.2.4. nereginčiam mokiniui individualioms mobilumo lavinimo pratyboms skiriamos ne mažiau kaip 37 pamokos per metus. Šios pamokos gali būti skiriamos ir kasdienio gyvenimo bei komunikaciniams įgūdžiams ugdyti;

109.3. kurčneregio mokinio individualus ugdymo planas sudaromas vadovaujantis ugdymo plano 2 priedu;

109.4. sutrikusios kalbos ir kitos komunikacijos mokinio individualus ugdymo planas sudaromas vadovaujantis Gimnazijos ugdymo plano 79, 82, 83, 93, 96 punktais. Ugdymo plane specialiosios pamokos skiriamos tarčiai, kalbai ir klausai lavinti:

109.4.1. individualioms ir grupinėms pratyboms 1–4 klasėse skiriama ne mažiau kaip 70 pamokų per dvejus mokslo metus;

109.4.2. žymių ar labai žymių kalbėjimo ir kalbos sutrikimų turinčiam mokiniui, bendraujančiam alternatyvios komunikacijos būdu, 1–4 klasėse tarties, kalbos ir komunikacijos ugdymą galima integruoti į komunikacinės, pažintinės veiklos ir į lietuvių kalbos pamokas, pratybas. Pratybų ir lietuvių kalbos pamokų turinys turi derėti;

109.4.3. specialiosioms pratyboms 5–8 klasėse skiriamos ne mažiau kaip 74 pamokos per metus, 9–10 klasėse – ne mažiau kaip 18 pamokų per metus mokinio kalbai ir komunikacijai lavinti;

109.4.4. mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosioms pratyboms 5–10 klasėse, I–II gimnazijos klasėse skiriama ne mažiau kaip 18 pamokų per metus;

109.5. judesio ir padėties sutrikimų turinčio mokinio individualus ugdymo planas sudaromas vadovaujantis Gimnazijos ugdymo plano 79, 82, 83, 93, 96 punktais. Ugdymo plane pamokos turėtų būti skiriamos gydomajai kūno kultūrai, sensomotorikai lavinti, naudojimosi kompiuteriu įgūdžiams formuoti, komunikaciniams gebėjimams ugdyti:

109.5.1. mokiniui 1–4 klasėse:

109.5.1.1. gydomajam fiziniam ugdymui skiriama ne mažiau kaip 140 pamokų per dvejus mokslo metus;

109.5.1.2. sergančiam cerebriniu paralyžiumi (vidutinio, labai žymaus laipsnio) ar turinčiam sunkių ar labai sunkių judesio ir padėties sutrikimų, individualioms gydomojo fizinio ugdymo pratyboms skiriama ne mažiau kaip 70 pamokų per metus;

109.5.1.3. gydomojo fizinio ugdymo ar pratybų pamokos organizuojamos grupėse, ne didesnėse kaip 10 mokinių;

109.5.2. mokiniui, sergančiam cerebriniu paralyžiumi ar turinčiam judesio ir padėties sutrikimų (išskyrus lengvus), 5–8 klasėse ir I–II gimnazijos klasėse individualioms gydomosios fizinio ugdymo pratyboms skiriamos ne mažiau kaip 37 pamokos per metus;

109.5.3. mokiniui, bendraujančiam alternatyviuoju būdu, 5–8 ir 9–10 ar I–II gimnazijos klasėse tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti;

109.5.4. 4–8 mokinių grupei gali būti skiriama iki 111 pamokų per metus sveikatą stiprinančiam fiziniam ugdymui;

109.6. įvairiapusių raidos sutrikimų turinčio mokinio individualus ugdymo planas sudaromas vadovaujantis Gimnazijos ugdymo plano 79, 82, 83, 93, 96 punktais:

109.6.1. atsižvelgiant į klasės, kurioje mokosi mokinys, paskirtį: bendroje klasėje, skiriant mokytojo padėjėją;

109.6.2. individualiame ugdymo plane turi būti numatyta elgesio prevencijos ir intervencijos būdai, socialinių įgūdžių ugdymo veiklos. Periodiškai (ne rečiau kaip kartą per mėnesį) arba užfiksavus mokinio pažangą ar nustačius, kad ugdymo procese pažanga nedaroma, peržiūrimas ir koreguojamas individualus pagalbos vaikui planas;

109.6.3. pagal galimybes mokiniui pritaikoma nuolatinė mokymosi vieta, prireikus naudojant sieneles / širmas, skirtas dėmesiui koncentruoti ugdymo proceso metu, triukšmui mažinti. Įrengiama kiek įmanoma labiau nuo triukšmo izoliuota erdvė klasėje ar už klasės ribų, kurioje įvairiapusių raidos sutrikimų turinčiam mokiniui būtų sudaromos galimybės pertraukai veiklos metu ar esant emocinio nestabilumo būklei;

109.6.4. rengiant individualų ugdymo planą, mokytojai bendradarbiauja su švietimo pagalbos specialistais, gauna nuolatinę pagalbą ir paramą taikyti elgesio vertinimo priemones netinkamo elgesio priežastims nustatyti bei reikalingų įgūdžių ugdymo strategijoms parinkti;

109.6.5. siekiant atsižvelgti į individualius mokinio gebėjimus ir raidos specifiką, numatomi mokymo medžiagos pateikimo būdai (vaizdinis, garsinis ir kt.) ir mokinys įtraukiamas į veiklas pagal jo pomėgius, ugdymo procese ir jo mokymosi vietoje naudojamos vizualinės priemonės pasirenkama, individualiame ugdymo plane numatyta mokymosi pasiekimų vertinimo ir individualios pažangos stebėjimo forma;

109.6.6. sudarant tvarkaraščius individualiam ugdymo planui įgyvendinti, užtikrinamos sąlygos ugdomosios veiklos metu daryti fizinio aktyvumo pertraukas, jų metu pagal galimybes panaudojant specialias priemones (minkštasuolius, balansavimo, supimosi priemones ir kt.);

109.6.7. užtikrinama, kad bus taikomi vizualinio struktūravimo metodai ir priemonės pamokų ir pertraukų metu (struktūruoti erdves, veiklas, pamokas, pertraukas, užduotis, naudoti vaizdinę dienotvarkę, pasirinkimų lenteles ir kt.) bei teikiama kita vizualinė pagalba (pvz., naudoti atgalinius laikmačius).

110. Bendrojo ugdymo dalykų programas pritaiko mokytojas, atsižvelgdamas į mokinio gebėjimus ir galias, specialiojo pedagogo ir (ar) kitų vaiko gerovės komisijos narių rekomendacijas.

111. Gimnazijoje nesant švietimo pagalbos specialistų, kiekvienam mokiniui, kuris mokosi pagal pradinio ugdymo programą ir kuriam pedagoginė psichologinė tarnyba arba švietimo pagalbos tarnyba, gimnazijos vaiko gerovės komisija rekomenduoja teikti specialistų pagalbą, skiriama nuo 74 iki 280 pamokų per dvejus mokslo metus individualioms konsultacijoms ir (ar) papildomai dalyko mokytojo pagalbai arba sudaromos sąlygos mokiniui šias paslaugas gauti specialiosios paskirties įstaigoje, specialiojo ugdymo centruose, regioniniuose specialiojo ugdymo centruose.

**ANTRASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

112. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis ugdymo plano nuostatomis.

113. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys, ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus.

**TREČIASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

114. Švietimo pagalbą mokiniui užtikrina gimnazija.

115. Švietimo pagalba, ją teikiantys specialistai, tikslai ir intensyvumas mokiniui turi būti numatyti mokinio individualiame ugdymo plane.

116. Švietimo pagalbą teikiantys specialistai, bendradarbiaudami su mokytojais, padeda įveikti mokiniui kylančius mokymosi sunkumus, šalina jų priežastis, stebi ugdymo procese mokinius, teikia konsultacinę pagalbą ir įgalina mokinio tėvus (globėjus, rūpintojus) ir kitus, teikiančius paslaugas ir pagalbą, padėti mokiniui ugdytis, sudaryti sąlygas mokytis ir užtikrinti jo gerovę.

117. Švietimo pagalba mokiniui teikiama laikinai ar nuolat ugdymo proceso metu ar pasibaigus ugdymo procesui, konsultuojant mokinį, atsižvelgiant į individualiame ugdymo plane keliamus ugdymo(si) tikslus, pagalbą teikiančių specialistų funkcijas ir mokinio reikmes. Siekiant įtraukties į ugdymo procesą ir teikiant pagalbą pamokoje, klasėje pasirenkami kuo mažiau stigmatizuojantys ugdymo ir švietimo pagalbos teikimo būdai.

118. Švietimo pagalbos teikimo formos parenkamos mokiniui individualiai, jos gali būti specialiosios pratybos, konsultacijos, pagalba ugdymosi veiklose, savirūpos procese ir kt.:

118.1. specialiosios pratybos, skirtos švietimo veiksmingumui didinti, įgimtiems ar įgytiems sutrikimams kompensuoti, gebėjimams ir galioms plėtoti, kurios gali būti vykdomos individualiai ar grupėmis (2–8 mokiniai).

**KETVIRTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

119. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja gimnazija pagal Vaiko gerovės komisijos ir Pedagoginės psichologinės tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

120. Mokiniui, kuris mokosi pagal:

120.1. pritaikytą pradinio ugdymo programą, vadovaujantis Gimnazijos ugdymo plano 51.1 papunkčiu:

120.1.1. galima skirti 70 ir daugiau pamokų per dvejus mokslo metus specialiajai pedagoginei pagalbai teikti;

120.1.2. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriant 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiajai pedagoginei pagalbai teikti;

120.1.3. mokiniui, turinčiam judesio ir padėties sutrikimų, rekomenduojama 70 ir daugiau pamokų per dvejus mokslo metus skirti gydomajai mankštai;

120.2. pritaikytą pagrindinio ugdymo programą, mokyti namie mokykla skiria pamokų, vadovaudamasi ugdymo plano (51.2 papunkčiu, iš jų iki 74 pamokų gali skirti specialiosioms pratyboms ar konsultacijoms;

120.3. mokiniui, besimokančiam tautinės mažumos kalba, turinčiam specialiųjų ugdymosi poreikių ar ugdomam namie, lietuvių kalbai ir literatūrai mokyti gali būti papildomai skiriama iki 74 valandų per metus.

**VII SKYRIUS**

**BAIGIAMOSIOS NUOSTATOS**

121. Ugdymo plano prieduose pateikiama:

121.1. Pradinio, pagrindinio ir vidurinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (1 priedas);

121.2. Pradinio ugdymo individualizuotos ir pagrindinio ugdymo individualizuotos programos įgyvendinimas (2 priedas);

121.3. Socialinės-pilietinės veiklos organizavimas (3 priedas).

121.4. Užsieniečių, turinčių teisę nuolat ar laikinai gyventi Lietuvos Respublikoje, ir Lietuvos Respublikos piliečių, atvykusių ar grįžusių gyventi ir dirbti Lietuvos Respublikoje, ugdymo organizavimas (4 priedas).

\_\_\_\_\_\_\_\_\_\_\_\_\_\_\_\_\_\_\_\_\_\_

2023–2024 mokslo metų

pradinio, pagrindinio ir vidurinio

ugdymo programų ugdymo plano

1 priedas

**PRADINIO, PAGRINDINIO IR VIDURINIO UGDYMO ORGANIZAVIMAS KARANTINO, EKSTREMALIOS SITUACIJOS, EKSTREMALAUS ĮVYKIO AR ĮVYKIO, KELIANČIO PAVOJŲ MOKINIŲ SVEIKATAI IR GYVYBEI, LAIKOTARPIU AR ESANT APLINKYBĖMS GIMNAZIJOJE, DĖL KURIŲ UGDYMO PROCESAS NEGALI BŪTI ORGANIZUOJAMAS KASDIENIU MOKYMO PROCESO ORGANIZAVIMO BŪDU**

1. Priedas reglamentuoja mokinių, besimokančiųjų pagal pradinio, pagrindinio ir vidurinio ugdymo programas, ugdymo organizavimą karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu.

2. Karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių sveikatai ir gyvybei, laikotarpiu (toliau – ypatingos aplinkybės) ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu (gimnazija yra dalykų brandos egzaminų centras, vyksta remonto darbai gimnazijoje ir kt.), ugdymo procesas gali būti koreguojamas arba laikinai stabdomas, arba organizuojamas nuotoliniu mokymo proceso organizavimo būdu (toliau – nuotolinis mokymo būdas).

3. Ekstremali temperatūra gimnazijos ir (ar) gyvenamojoje teritorijoje:

3.1. minus 20 °C ar žemesnė – 1–4 ir 5 klasių mokiniams;

3.2. minus 25 °C ar žemesnė – 6–8, I–IV gimnazijos klasių mokiniams;

3.3. 30 °C ar aukštesnė – 1–8, I–IV gimnazijos klasių mokiniams.

4. Gimnazijos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms gimnazijoje, dėl kurių ugdymo procesas negali būti organizuojamas kasdieniu mokymo proceso organizavimo būdu, priima ugdymo organizavimo sprendimus:

4.1. mažinančius / šalinančius pavojų mokinių sveikatai ir gyvybei;

4.2. laikinai stabdo ugdymo procesą, kai dėl susidariusių aplinkybių gimnazijos aplinkoje nėra galimybės jo koreguoti ar tęsti ugdymo procesą grupinio mokymosi forma kasdieniu mokymo proceso organizavimo būdu nei grupinio mokymosi forma nuotoliniu mokymo būdu, pvz., sutrikus elektros tinklų tiekimui ir kt., ugdymo procesas gimnazijos direktorius sprendimu gali būti laikinai stabdomas 1–2 darbo dienas. Jeigu ugdymo procesas turi būti stabdomas ilgesnį laiką, gimnazijos direktorius sprendimą dėl ugdymo proceso stabdymo derina su savivaldybės vykdomosios institucijos įgaliotu asmeniu (savivaldybės administracijos direktoriumi).

4.3. ugdymo procesą ar jo dalį organizuoja nuotoliniu mokymo būdu, kai nėra galimybės tęsti ugdymo proceso ar jo dalies grupinio mokymosi forma kasdieniu mokymo proceso organizavimo būdu. Gimnazijos direktorius sprendimą ugdymo procesą ar jo dalį organizuoti nuotoliniu mokymo būdu prima Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo, patvirtinto Lietuvos Respublikos švietimo, mokslo ir sporto ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“, nustatyta tvarka.

5. Valstybės, savivaldybės lygiu ar gimnazijos direktoriaus sprendimu ugdymo procesą ar jo dalį organizuodama nuotoliniu mokymo būdu, gimnazija:

5.1. priima sprendimus ugdymo procesui nuotoliniu mokymo būdu organizuoti, atsižvelgdama į Gimnazijos ugdymo plane numatytus sprendimus nuotoliniam mokymo procesui organizuoti, ugdymo plano nuostatas;

5.2. vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“;

5.3. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis gimnazijoje, jeigu gimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo proceso organizuoti gimnazijoje, ugdymo proceso organizavimas laikinai perkeliamas į kitas saugias patalpas;

5.4. susitaria dėl mokinių emocinės sveikatos stebėjimo, taip pat dėl mokinių, turinčių specialiųjų ugdymosi poreikių, ugdymo specifikos ir švietimo pagalbos teikimo;

5.5. įgyvendindama ugdymo programas, ne mažiau kaip 50 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 50 procentų – asinchroniniam ugdymui. Nepertraukiamo sinchroninio ugdymo trukmė – iki 90 min.;

5.6. pertvarko pamokų tvarkaraštį, pritaikydama jį ugdymo procesą organizuoti nuotoliniu mokymo būdu: konkrečios klasės tvarkaraštyje numato sinchroniniam ir asinchroniniam ugdymui skiriamas pamokas;

5.7. pritaiko pamokos struktūrą sinchroniniam ir asinchroniniam ugdymui, atsižvelgdama į mokinių amžių, dalyko programos ir ugdymo programos ypatumus;

5.8. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

5.9. numato mokinių ir jų tėvų (globėjų, rūpintojų) informavimo būdus;

5.10. paskiria asmenį (-is), kuris (-ie) teiks bendrąją informaciją apie ugdymo proceso organizavimo tvarką, švietimo pagalbos teikimą, komunikuos kitais aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas gimnazijoje negalėjo būti organizuojamas kasdieniu būdu. Informacija apie tai skelbiama gimnazijos tinklalapyje;

5.11. numato planą, kaip, pasibaigus ypatingoms aplinkybėms, sklandžiai grįžti prie įprasto ugdymo proceso organizavimo;

5.12. numato, kaip prireikus dalį ugdymo proceso organizuoti nuotoliniu mokymo būdu ir dalį grupinio mokymosi forma kasdieniu mokymo proceso organizavimo būdu;

5.13. numato kaip atskirų dalykų (arba dalyko dalies) mokymuisi gali perskirstyti klases ir sudaryti laikinąsias grupes iš paralelių klasių mokinių arba apjungdama ne daugiau nei dviejų gretimų klasių mokinius.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023–2024 mokslo metų

pradinio, pagrindinio ir vidurinio

ugdymo programų ugdymo plano

2 priedas

**PRADINIO UGDYMO INDIVIDUALIZUOTOS, PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

**I SKYRIUS**

**BENDROSIOS NUOSTATOS**

1. Mokiniui, kuris mokosi pagal pradinio ugdymo individualizuotą, pagrindinio ugdymo individualizuotą programą, individualus ugdymo planas sudaromas, atsižvelgiant į mokinio individualaus ugdymo pagalbos planą, galias ir gebėjimus, kylančius dėl intelekto sutrikimo (nežymaus, vidutinio, žymaus ar labai žymaus), mokymosi formą, mokymo organizavimo būdą, ugdymą įgyvendinančios mokyklos ar klasės paskirtį.

2. Mokiniui, besimokančiam bendrosios paskirties klasėje, vietoje kurios nors ugdymo srities dalykų gimnazija gali siūlyti integruotą srities dalyką ar įvairių ugdymo sričių integruotų mokslų pamokas.

3. Dalykus, pradedamus mokytis konkrečioje ugdymo programoje, gimnazija gali pradėti įgyvendinti vėliau, nei nustatyta 2023–2024 mokslo metų pradinio, pagrindinio ir vidurinio ugdymo programų ugdymo plano (toliau – Gimnazijos ugdymo planas) 79, 82, 83, 93, 96 punktuose.

4. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymosi pasiekimų vertinimo (būdų, periodiškumo) ir įforminimo susitariama gimnazijoje. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdus renkasi gimnazija (vertinimo įrašai „įskaityta“, „neįskaityta“, aprašai, pažymiai ir kt.).

5. Mokymas namie organizuojamas:

5.1. vadovaujantis Gimnazijos ugdymo plano II skyriaus V skirsniu. Mokyti namie skiriamos ne mažiau kaip 296 valandos per metus iš kurių iki 74 pamokų per metus skiriamos specialiosioms pratyboms;

5.2. mokiniui, kuris turi ir judesio, ir padėties sutrikimų, mokymas namie organizuojamas vadovaujantis ugdymo plano II skyriaus V skirsniu. Rekomenduojama iki 74 pamokų per metus skirti gydomajai mankštai.

**II SKYRIUS**

**PRADINIO UGDYMO INDIVIDUALIZUOTOS PROGRAMOS ĮGYVENDINIMAS**

6. Mokiniui, kuris mokosi pagal pradinio ugdymo individualizuotą programą, ugdymo planas sudaromas vadovaujantis Gimnazijos ugdymo plano 79 punktu arba ugdymą organizuojant pagal veiklos sritis ir joms skiriamą pamokų skaičių:

|  |  |  |  |
| --- | --- | --- | --- |
| Ugdymo metai,klasėDalykai / veiklos | 1–2 klasėse pamokų skaičius per metus (savaitę) | 3–4 klasėse pamokų skaičius per metus (savaitę) | Pamokų skaičius per 4 ugdymo metus (savaitę) |
| Dorinis ugdymas (tikyba, etika) | 70 (2) | 70 (2) | 140 (4) |
| Komunikacinė veikla arbakalbos ir bendravimo ugdymas\* | 280–350 (8–10) | 280–350(8–10) | 560–700(16–20) |
| Pažintinė veikla | 210–280 (6–8) | 210–280(6–8) | 420–560(12–16) |
| Orientacinė veikla | 210 (6) | 210 (6) | 420 (12) |
| Užsienio kalba\*\* | 0–70 (0–2) | 0–70(0–2) | 0–140(0–4) |
| Informacinių komunikacinių technologijų ugdymas\*\* | 0–70(0–2) | 0–70(0–2) | 0–140(0–4) |
| Meninė veikla | 140–315(4–9) | 140–315(4–9) | 280–630(8–18) |
| Fizinis ugdymas | 140–315(4–9) | 140–315(4–9) | 280–630(8–18) |
| Pamokos, skirtos mokinių ugdymosi poreikiams tenkinti, specialiajai veiklai organizuoti\*\*\* | 210 (6) | 280 (8) | 490 (14) |
| Privalomas pamokų skaičius mokiniui  | 700/700(20/20) | 700/700(20/20) | 2 800(80) |
| Neformalusis vaikų švietimas  | 140 (4) | 140 (4) | 280 (8) |

Pastabos:

\* kalbos ir bendravimo ugdymas– veikla, kurią sudaro gestų kalba, sakytinė ir rašytinė lietuvių kalba, yra skiriama kurtiems ir neprigirdintiems vaikams bei kitų komunikacijos sutrikimų turintiems vaikams, naudojantiems alternatyviąją komunikaciją;

\*\* veikla, kurią gimnazija gali siūlyti, atsižvelgdama į mokinio galias, turimus išteklius;

\*\*\* specialioji veikla, skiriama sutrikusioms funkcijoms lavinti, specialiajai pedagoginei pagalbai teikti, atsižvelgiant į mokinio sutrikimų pobūdį.

7.1. mokiniui, turinčiam kompleksinių sutrikimų, kurių derinio dalis yra nežymus intelekto sutrikimas, Gimnazijos ugdymo plane skiriamos specialiųjų pamokų sutrikusioms funkcijoms lavinti ir individualiai ar grupinei specialiajai pedagoginei pagalbai teikti;

7.2. mokiniui, turinčiam įvairiapusių raidos sutrikimų (autizmas ir kt.), rengiant mokinio individualų ugdymo planą galima skirti 35 ir daugiau pamokų per metus (1 ir daugiau pamokų per savaitę) komunikacijai ir kalbos suvokimui didinti, sunkumams socialinėse situacijose įveikti ir socialiniams ryšiams ugdymo įstaigoje formuoti, sensorinėms problemoms spręsti, kitiems įgūdžiams, reikalingiems socialinei įtraukčiai formuoti, dienotvarkei rengti ir jos laikymosi įgūdžiams formuoti;

7.3. dalį formaliojo švietimo veiklų / pamokų ir neformalųjį vaikų švietimą rekomenduojama organizuoti su bendrųjų klasių mokiniais;

7.4. neformalųjį vaikų švietimą galima organizuoti ir per mokinių atostogas (išskyrus vasaros atostogas);

7.5. ugdymo veiklos mokytojo nuožiūra gali būti jungiamos, keičiamos, atsižvelgiant į mokinio poreikius, sveikatos būklę, kitų ugdymo ir švietimo pagalbos teikimo procese dalyvaujančių specialistų rekomendacijas;

7.6. mokiniui, sergančiam cerebriniu paralyžiumi ar turinčiam vidutinių, sunkių ar labai sunkių judesio ir padėties sutrikimų, gydomojo fizinio ugdymo pratyboms skiriama ne mažiau kaip 70 pamokų per metus kiekvienam mokiniui;

7.7. mokiniui, turinčiam kalbėjimo ir kalbos sutrikimų, individualioms ir grupinėms specialiosioms, logopedo pratyboms 1–4 klasėse galima skirti 35 ir daugiau pamokų per metus (1 pamoką per savaitę), jas išdėstant tolygiai ar pagal mokinio poreikius, specialistų rekomendacijas, gimnazijos vaiko gerovės komisijos rekomendacijas, kreipiantis mokytojui, kuris moko vaiką;

7.8. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti.

**III SKYRIUS**

**PAGRINDINIO UGDYMO INDIVIDUALIZUOTOS PROGRAMOS ĮGYVENDINIMAS**

8. Mokiniui, kuris mokosi pagal pagrindinio ugdymo individualizuotą programą dėl nežymaus intelekto sutrikimo, ugdymo planas rengiamas vadovaujantis Bendrųjų ugdymo planų 86, 87 punkte nustatytų dalykų programoms įgyvendinti pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 35 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti:

8.1. keičiamas (mažinamas, didinamas) dalykams skirtų pamokų skaičius;

8.2. numatoma papildoma mokytojo pagalba;

8.3. planuojamos specialiosios pamokos;

8.4. didinamas pamokų skaičius, skirtas meniniam, technologiniam ugdymui, kitiems dalykams mokyti, socialinei veiklai, karjeros ugdymo kompetencijoms ugdyti;

8.5. keičiamas specialiųjų pratybų ir individualiai pagalbai skiriamų valandų (pamokų) skaičius per mokslo metus, atsižvelgiant į mokinio reikmes, švietimo pagalbos specialistų, vaiko gerovės komisijos ar pedagoginės psichologinės tarnybos rekomendacijas;

8.6. iki 74 pamokų per metus mažinamas minimalus privalomų pamokų skaičius, bet didinamas neformaliojo švietimo valandų skaičius ar organizuojamos veiklos, lavinančios praktinius gebėjimus;

8.7. gimnazija gali pradedamus mokyti pagrindinio ugdymo programoje dalykus pradėti mokyti metais vėliau, juos sieti su praktiniais mokinio interesais, kasdiene gyvenimo patirtimi;

8.8. jei ugdymas įgyvendinamas pagal Gimnazijos ugdymo plano 82, 83 punktus, vietoje kelių vienos srities dalykų galima siūlyti integruotas tų dalykų pamokas, dalykų modulius, projektines veiklas, skirtas esminėms srities dalykų ir bendrosioms kompetencijoms įgyti;

8.9. technologijų dalyko gali būti siūloma tik viena technologijų programa arba technologijų kryptis;

8.10. mokiniui, turinčiam kompleksinių negalių, įvairiapusių raidos sutrikimų, elgesio ir (ar) emocijų, kalbėjimo ir (ar) kalbos sutrikimų, specialiosioms pratyboms 5–10 klasėse skiriama ne mažiau kaip 18 pamokų per metus;

8.11. mokiniui, turinčiam kompleksinių negalių, elgesio ir emocijų sutrikimų, specialiosioms pratyboms 5–10 klasėse galima skirti iki 37 ir daugiau pamokų per metus naudojimosi kompiuteriu, specialiosiomis mokymo priemonėmis įgūdžiams formuoti, pažinimo funkcijoms lavinti, dalykų mokymosi spragoms šalinti.

9. Mokiniui, kuris mokosi pagal pagrindinio ugdymo individualizuotą programą dėl vidutinio intelekto sutrikimo, ugdymo planas rengiamas:

9.1. besimokančiam bendrosios paskirties klasėje, – vadovaujantis Gimnazijos ugdymo plano 82, 83 punktuose nurodytu dalykų programoms pamokų skaičiumi, kuris, atsižvelgiant į mokymosi formą ir mokymo proceso organizavimo būdą, gali būti koreguojamas iki 40 procentų, pritaikant ugdymo turinį asmens specialiesiems ugdymosi poreikiams ir individualiam ugdymo planui įgyvendinti arba dalis ugdymo turinio gali būti įgyvendinama atskiromis veiklomis;

9.2. mokiniui, bendraujančiam alternatyviuoju būdu, specialiosioms pratyboms 5–10 klasėse skiriama ne mažiau kaip 37 pamokos per metus. Tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų ir komunikacinės, pažintinės veiklos, lietuvių kalbos ir literatūros pamokų turinys turi derėti;

9.3. mokiniui, turinčiam vidutinį, žymų ir labai žymų intelekto sutrikimą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pratyboms ar specialiajai pedagoginei pagalbai teikti.

10. Minimalus pamokų skaičius pagrindinio ugdymo individualizuotai programai grupinio mokymosi forma kasdieniu ar nuotoliniu mokymo proceso organizavimo būdu įgyvendinti per dvejus mokslo metus:

|  |  |  |  |  |
| --- | --- | --- | --- | --- |
| Ugdymo metai, klasėVeiklos sritys, dalykai | 5–6 | 7–8 | 9–10 | Iš viso per 6 ugdymo metus |
| Dorinis ugdymasKalbos ir bendravimo ugdymas\*\*Pažintinė veiklaOrientacinė veiklaUžsienio kalba\*\*\*Informacinės technologijos\*\*\*Medijų ir informacinis raštingumas\*\*\*Meninė veiklaFizinė veikla | 1 184 | 1 184 | 1 184 | 3 552 |
| Pamokos mokinių ugdymo poreikiams tenkintiPamokos mokinių specialiesiems ugdymosi poreikiams tenkinti:Specialioji veikla\*\*\*\*Gydomoji kūno kultūraRegos lavinimasKlausos lavinimasKomunikacinių gebėjimų ugdymasPažintinių gebėjimų ugdymas | 296 | 296 | 296 | 888 |
| Pažintinė ir kultūrinė veikla  | Integruojama į ugdymo turinį |
| Minimalus privalomas pamokų skaičius mokiniui per mokslo metus | 740 | 740 | 740 | 740 |
| Neformalusis vaikų švietimas (valandų skaičius per mokslo metus) | 148 | 148 | 148 | 444 |

Pastabos:

\*\* veikla, skiriama kurtiems ir neprigirdintiems vaikams (ją sudaro gestų kalba, sakytinė ir rašytinė lietuvių kalba ir literatūra) ar vaikams, bendraujantiems ne verbaliniu, o alternatyviuoju būdu;

\*\*\* veikla, skiriama, atsižvelgiant į mokinio ugdymosi poreikius, gimnazijos mokymosi aplinkas, turimus specialistus, jei ji neintegruojama su kitomis veiklomis;

\*\*\*\* veikla, skiriama sutrikusioms funkcijoms lavinti, specialiajai pagalbai teikti, atsižvelgiant į mokinio sutrikimų pobūdį.

11. Ugdymas veiklomis organizuojamas mokiniui, kuris mokosi pagal pagrindinio ugdymo individualizuotą programą dėl vidutinio, žymaus ir labai žymaus intelekto sutrikimo, pagal 9 punkte nurodytą pamokų skaičių.

12. Mokiniui, dėl cerebrinio paralyžiaus turinčiam judesio ir padėties sutrikimų (išskyrus lengvus), gydomosios kūno kultūros specialiosioms pratyboms skiriamos ne mažiau kaip 74 pamokos per metus.

13. Mokiniui, turinčiam kompleksinių negalių, elgesio ir emocijų, kalbos ir kalbėjimo sutrikimų, specialiosioms pratyboms 5–10 klasėse skiriamos ne mažiau kaip 37 pamokos per metus naudojimosi kompiuteriu ir specialiosiomis mokymosi priemonėmis įgūdžiams formuoti, pažinimo funkcijoms lavinti, kalbiniams ir komunikaciniams gebėjimams ugdyti.

14. 5–10 klasių mokiniui, bendraujančiam alternatyviuoju būdu, tarties, kalbos ir komunikacijos lavinimo specialiosios pratybos gali būti integruojamos į komunikacinės ir pažintinės veiklos, lietuvių kalbos ir literatūros pamokas. Pratybų, komunikacinės ir pažintinės veiklos, lietuvių kalbos ir literatūros pamokų turinys turi derėti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023–2024 mokslo metų

pradinio, pagrindinio ir vidurinio

ugdymo programų ugdymo plano

3 priedas

**SOCIALINĖS-PILIETINĖS VEIKLOS ORGANIZAVIMAS**

**I SKYRIUS**

**BENDROSIOS NUOSTATOS**

1.Socialinės-pilietinės veiklos įgyvendinimo poreikį lemia pagrindinio ir vidurinio ugdymo bendrosios programos, patvirtintos Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“ (toliau – bendrosios programos), įtvirtinančios kompetencijų ugdymą mokantis pagal pagrindinio ir vidurinio ugdymo programas. Ugdymas pagal bendrąsias programas turi padėti mokiniams išsiugdyti komunikavimo, kultūrinę, kūrybiškumo, pažinimo, pilietiškumo, skaitmeninę, socialinę, emocinę ir sveikos gyvensenos kompetencijas. Socialinė-pilietinė veikla taip pat prisideda prie bendrosiose programose numatytų kompetencijų ugdymo ir padeda mokiniams praktiškai taikyti įgytas žinias ir gebėjimus bei demonstruoti vertybines nuostatas ir sudaro galimybes pažvelgti į dalykus iš įvairių perspektyvų, ypač pritaikant, išplečiant ir aktualizuojant įgytas žinias gyvenimiškose situacijose.

**II SKYRIUS**

**SOCIALINĖS-PILIETINĖS VEIKLOS TIKSLAS IR UŽDAVINIAI**

2. Socialinės-pilietinės veiklos tikslas – skatinti mokinius aktyviu dalyvavimu prisidėti sprendžiant aktualias socialines problemas bendruomeniniame ir visuomeniniame gyvenime ir, reflektuojant savo patirtį, ugdytis pilietiškumo, socialinę, emocinę ir sveikos gyvensenos bei kitas kompetencijas.

3. Socialinės-pilietinės veiklos uždaviniai:

3.1. skatinti mokinių visapusišką asmenybės brandą ir dalyvavimu grįstą mokymąsi;

3.2. padėti įsisąmoninti kiekvieno asmens atsakomybę kuriant savo asmeninę, vietos bendruomenės ir platesnės visuomenės gerovę bei paskatinti mokinius ieškoti pozityvių saviraiškos būdų;

3.3. skatinti mokinius apgalvoti savo patirtis, ugdytis savistabos įgūdžius, gebėjimą kritiškai įsivertinti savo priimtų sprendimų pagrįstumą ir pridėtinę vertę sau patiems ir bendruomenei, kuriai mokiniai priklauso.

**III SKYRIUS**

**SOCIALINĖS-PILIETINĖS VEIKLOS TURINYS**

4. Socialinė-pilietinė veikla yra mokymosi turinio dalis, atliekama laisvu nuo pamokų metu ir pasirenkama vadovaujantis šiais principais:

4.1. prasmingumo. Socialinė-pilietinė veikla prisideda prie mokinio saviraiškos, asmeninių tikslų įgyvendinimo, pasirinktos veiklos, padeda atrasti jam asmeniškai prasmingą veiklą bei skatina jį orientuotis į ne tik į rezultatą, bet ir į patį veiklos procesą, mokytis iš savo klaidų ir pasiekimų bei reflektuoti apie įvairių patirčių naudą. Mokiniai gali įsitraukti į įvairių nevyriausybinių organizacijų veiklą ir prisidėti prie jiems rūpimų problemų sprendimo, pvz., visuomenės sąmoningumo didinimo klimato kaitos klausimais, gyvūnų apsaugos, pažeidžiamų asmenų grupių teisių užtikrinimo klausimais ir pan.;

4.2. asmeninio tobulėjimo. Socialinė-pilietinė veikla pasirenkama atliepiant mokinio interesus ir pomėgius. Socialinė-pilietinė veikla nėra savitikslė, ji turi padėti mokiniams tobulėti, plėsti savo pažinimoribas, išbandyti save atliekant naujus vaidmenis, patirti naujus kontekstus. Idealu, jei mokiniai savo stiprybes ir talentus gali pritaikyti naujame kontekste, ir tai sudaro sąlygas mokiniams įsivertinti savo stiprybes ir numatyti galimas tolesnio mokymosi trajektorijas. Skatinamas mokinių dalyvavimas ir jų pagalba organizuojant įvairias parodas, koncertus, sporto turnyrus, kitus renginius įvairiose socialinės globos institucijose, ligoninėse, telkiant bendruomenes konkrečiam tikslui siekti arba pagalbos teikimas jaunesnio amžiaus mokiniams mokantis, taip pat neformaliojo vaikų švietimoir užimtumo veiklų organizavimas dienos centrus lankantiems vaikams, mokymosi sunkumų turintiems vaikams, migrantams, savanorystė ikimokyklinio ugdymo įstaigose, mokymas, konsultavimas, paskaitos vedimas, pranešimų skaitymas arba kitos panašios veiklos;

4.3. socialinio teisingumo. Mokinys turi suvokti, kad jis yra didesnės bendruomenės ir visuomenės narys ir kad nuo kiekvieno asmeninio indėlio priklauso visuomenės gerovė. Visuomenės gerovė užtikrinama, kai visoms asmenų grupėms sudaroma galimybė lygiavertiškai dalyvauti socialiniame gyvenime. Mokinių indėlis, net ir pats mažiausias, užtikrinant šias galimybes yra neįkainojama pagalba valstybei ir visiems žmonėms. Todėl mokiniai galėtų būti skatinami savanoriauti teikiant pagalbą savarankiškai arba per įvairias nevyriausybines organizacijas, teikiančias pagalbą stokojantiems, neįgaliems, vienišiems ir pagyvenusiems asmenims, migrantams ir kitiems mokinių artimoje aplinkoje gyvenantiems ir sunkumų patiriantiems žmonėms ir kt.;

4.4. dalyvavimo. Socialinė-pilietinė veikla turi padėti mokiniui suprasti, kad demokratinės visuomenės grįstos jų piliečių įsitraukimu ir dalyvavimu sprendžiant visuomenei aktualius klausimus ir kad kolektyvinėmis pastangomis galima pasiekti daugiau, nei veikiant individualiai. Todėl mokiniai turi būti skatinami atlikti veiklas ne tik individualiai, bet ir dalyvaujant bendrose veiklose, kurių metu jie mokytųsi pažinti vieni kitus, išklausyti skirtingas nuomones, ieškoti sutarimo, argumentuoti nuomones, atlikti įvairus socialinius vaidmenis, dalintis, bendradarbiauti ir padėti vieni kitiems. Galimos įvairios mokinių grupių arba klasių iniciatyvos, siekiant spręsti vietos bendruomenei aktualius klausimus, pvz., organizuoti pilietines iniciatyvas ir / ar jose dalyvauti, taip pat dalyvauti kraštotyrinėje, ekologinėje veikloje, domėtis aplinkosaugine veikla, dalyvauti ekspedicijoje, žygyje, nagrinėti istorinius šaltinius ir kt.

**IV SKYRIUS**

**SOCIALINĖS-PILIETINĖS VEIKLOS ĮGYVENDINIMAS**

5. Socialinei-pilietinei veiklai skirtas minimalus privalomas valandų skaičius yra numatytas Bendrųjų ugdymo planų 86, 87, 92 ir 108punktuose. Šis laikas nėra įskaičiuojamas į mokinio mokymosi krūvį, tai laisvu nuo pamokų metu vykdoma veikla. Pagrindinio ugdymo programoje socialinei-pilietinei veiklai atlikti gali būti skiriama iki 5 ugdymo dienų, ji turi būti atlikta iki ugdymo proceso pabaigos. Vidurinio ugdymo programoje besimokantis mokinys socialinę-pilietinę veiklą gali atlikti iki mokymosi pagal vidurinio ugdymo programą pabaigos, ji gali būti vykdoma ir mokinių atostogų metu. Už socialinės-pilietinės veiklos koordinavimą atsakingas klasės vadovas (kuratorius) arba kitas mokyklos vadovopaskirtas asmuo (toliau – mokykloje paskirtas asmuo).

6. Socialinė-pilietinė veikla vykdoma cikliškai: mokinys apmąsto savo mokymosi patirtį ir priima sprendimą, į kokias socialines-pilietines veiklas norėtų įsitraukti, kaip dalyvavimas šiose veiklose padėtų jam augti ir tobulėti. Mokinys planuoja savo veiklas padedamas mokykloje paskirto asmens. Mokinys pasirengia planą pasirinktai socialinei-pilietinei veiklai įgyvendinti, atlieka nusimatytas užduotis, reguliariai apgalvoja savo atliekamos socialinės-pilietinės veiklos prasmingumą ir pridėtinę vertę sau ir mokyklos bendruomenei, visuomenei; jei reikalinga, mokinys keičia pirminį socialinės-pilietinės veiklos planą ir koreguoja nusimatytas užduotis. Pabaigęs nusimatytas socialinės-pilietinės veiklos užduotis, mokinys įsivertina savo patirtį ir fiksuoja socialinės-pilietinės veiklos įrodymus kompetencijų aplanke ar kitoje mokyklos naudojamoje elektorinėje platformoje / formoje.

**7**. Rekomenduojama, kad mokslo metų pradžioje mokiniai būtų supažindinami su reikalavimais atliekant socialinę-pilietinę veiklą, mokyklos organizuojamų konsultacijų dėl socialinės-pilietinės veiklos vykdymo mokiniams grafiku ir atsiskaitymo tvarka.

8. Gimnazijoje paskirtas asmuo individualiai ar grupėje konsultuoja mokinius dėl socialinės-pilietinės veiklos vykdymo, nuolat domisi, kaip sekasi mokiniams, o prireikus siūlo pagalbą. Rekomenduojama, kad mokykloje paskirtas asmuo su kiekvienu mokiniu ne mažiau nei 2 kartus per mokslo metus organizuotų individualius ugdomuosius pokalbius apie jo patirtis atliekant socialines-pilietines veiklas. Pokalbių trukmė priklauso nuo mokinių įsitraukimo, motyvacijos ir kitų mokymosi poreikių. Tam tikrais atvejais, sutarus su mokyklos mokinių savivaldos organizacija, mokiniai savo refleksiją apie atliktos socialinės-pilietinės veiklos rezultatus gali pateikti raštu, kai aprašoma, kaip mokiniams sekėsi pasiekti nusimatytų tikslų, ko mokiniai išmoko atlikdami socialinę-pilietinę veiklą, ką sužinojo naujo apie save ir savo artimiausią aplinką, projektuoti būsimą savo socialinę-pilietinę veiklą aukštesnėje klasėje.

9. Mokinių pareigos atliekant socialinę-pilietinę veiklą:

9.1. pateikti siūlymus dėl galimos socialinės-pilietinės veiklos pobūdžio ir turinio;

9.2. aptarti savo pasiūlytas veiklas ir užduotis su mokykloje paskirtu asmeniu bei atsižvelgti į teikiamus siūlymus;

9.3. atsakingai vykdyti suplanuotas užduotis;

9.4. apmąstyti savo patirtį ir prireikus koreguoti socialinės-pilietinės veiklos pobūdį, užduotis ir kt.;

9.5. kaupti savo socialinės-pilietinės veiklos įrodymus;

9.6. dalyvauti ugdomuosiuose pokalbiuose su mokykloje paskirtu asmeniu ir pateikti reikiamus įrodymus apie atliktas socialines-pilietines veiklas arba pateikti savo refleksiją ir įrodymus raštu;

9.7. kilus nenumatytoms aplinkybėms, koreguoti, perplanuoti savo socialinę-pilietinę veiklą.

10. Mokyklos vadovas:

10.1. skiria už socialinės-pilietinės veiklos organizavimą atsakingą klasės vadovą (kuratorių), ar kitą asmenį ar asmenis;

10.2. sudaro sąlygas mokykloje paskirtiems asmenims organizuoti konsultacijas ir individualius ugdomuosius pokalbius; prireikus sudaro sąlygas mokiniams naudotis mokyklos infrastruktūra atliekant socialines-pilietines veiklas.

11. Gimnazijoje paskirto asmens, atsakingo už socialinės-pilietinės veiklos koordinavimą, pareigos:

11.1. paaiškinti socialinės-pilietinės veiklos prasmę, reikalavimus, mokyklos prioritetus ir pateikti gerųjų socialinės-pilietinės veiklos atlikimo pavyzdžių;

11.2. padėti mokiniams pasirinkti socialines-pilietines veiklas ir suprasti, kaip jų patirtis jas atliekant prisidės prie mokinių asmeninio augimo; pateikti rekomendacinio pobūdžio socialinių- pilietinių veiklų sąrašą; padėti mokiniams pasirengti savo socialinės-pilietinės veiklos planus;

11.3. organizuoti konsultacijas, pagal galimybes stebėti, kaip mokiniams sekasi atlikti nusimatytas užduotis; pastebėjus, kad mokiniams kyla sunkumų, kviesti mokinius pokalbiui ir teikti reikiamą pagalbą, atsižvelgiant į mokinių amžių ir kontekstą; jei socialinė-pilietinė veikla atliekama už mokyklos ribų, palaikyti ryšį su organizacijų atstovais, domėtis, kaip sekasi mokiniams;

11.4. teikti grįžtamąjį ryšį mokiniui ir jo tėvams (globėjams, rūpintojams) apie socialinės-pilietinės veiklos rezultatus;

11.5. ugdymo laikotarpio pabaigoje patikrinti, kad būtų įvykdytas minimalus socialinės- pilietinės veiklos reikalavimas, apibendrinti mokinio patirtį ugdomųjų pokalbių metu arba gavus mokinio refleksiją raštu ir vertinti mokinio įvykdytas užduotis bei refleksiją. Socialinės-pilietinės veiklos vertinimo rezultatas fiksuojamas įrašu „įskaityta“ („įsk.“) arba „neįskaityta“ („neįsk.“), nurodant veikloms įgyvendinti panaudotą valandų skaičių. Mokiniams, negavusiems įskaityto socialinės-pilietinės veiklos įvertinimo, skiriama papildomo laiko išsikelti naujus ar patikslinti išsikeltus tikslus ir juos pasiekti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2023–2024 mokslo metų

pradinio, pagrindinio ir vidurinio

ugdymo programų ugdymo plano

4 priedas

**UŽSIENIEČIŲ, TURINČIŲ TEISĘ NUOLAT AR LAIKINAI GYVENTI LIETUVOS RESPUBLIKOJE, IR LIETUVOS RESPUBLIKOS PILIEČIŲ, ATVYKUSIŲ AR GRĮŽUSIŲ GYVENTI IR DIRBTI LIETUVOS RESPUBLIKOJE, UGDYMO ORGANIZAVIMAS**

**I SKYRIUS**

**BENDROSIOS NUOSTATOS**

1. Gimnaizja, priimdama mokytis pagal pradinio, pagrindinio ar vidurinio ugdymo programą užsieniečius, turinčius teisę nuolat ar laikinai gyventi Lietuvos Respublikoje (toliau – užsieniečiai), Lietuvos Respublikos piliečius, atvykusius ar grįžusius gyventi ir dirbti Lietuvos Respublikoje ( toliau – grįžę ar atvykę Lietuvos piliečiai), vadovaujasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo, mokslo ir sporto ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“, ir 2023–2024 ir 2024–2025 mokslo metų pradinio, pagrindinio ir vidurinio ugdymo programų bendraisiais ugdymo planais (toliau – Bendrieji ugdymo planai).

2. Siekiant, kad užsieniečiai, grįžę ar atvykę Lietuvos piliečiai įgytų pakankamų lietuvių kalbos gebėjimų ir kompetencijų, būtinų mokytis Lietuvos bendrojo ugdymo mokyklose ir sėkmingai kalbinei ir kultūrinei integracijai, mokykla užtikrina lietuvių kalbos mokymąsi:

2.1. bendrosios paskirties klasėse teikdama papildomas konsultacijas lietuvių kalbos mokymuisi laikinosiose grupėse;

2.2. ne ilgiau nei vienus metus išlyginamojoje klasėje.

3. Užsieniečiui, grįžusiam ar atvykusiam Lietuvos piliečiui, pasirinkusiam mokyklą, kurioje įteisintas tautinių mažumų kalbos mokymas arba mokymas tautinės mažumos kalba, sudaromos sąlygos mokytis lietuvių kalbos individualiai arba laikinojoje grupėje vienus metus, arba tol, kol mokinio lietuvių kalbos gebėjimai bus pakankami mokytis lietuvių kalbos ir literatūros dalyko bendros paskirties klasėje.

**II SKYRIUS**

**UGDYMO ORGANIZAVIMAS BENDROSIOS PASKIRTIES KLASĖSE**

4. Bendrosiose klasėse užsieniečiai, grįžę ar atvykę Lietuvos piliečiai mokosi visų bendrojo ugdymo dalykų pagal pradinio, pagrindinio ir vidurinio ugdymo bendrąsias programas, įgyvendinamas vadovaujantis Bendrųjų ugdymo planų 17 punkto nuostatomis.

5. Mokiniui, atvykus į mokyklą, kartu su tėvais (globėjais, rūpintojais) aptariamas preliminarus mokinio adaptacijos laikotarpis ir sudaromas individualus ugdymosi planas, kuriame numatoma:

5.1. lietuvių kalbos mokymosi tikslai, mokymosi būdai, intensyvumas, papildomų konsultacijų forma;

5.2. bendrojo ugdymo dalykų mokymosi perspektyvos, galimas pamokų, skirtų tam tikrų dalykų mokymuisi, laikinas perskirstymas arba laikinas tam tikrų dalykų mokymosi sustabdymas tam, kad būtų skiriama daugiau laiko lietuvių kalbos mokymuisi;

5.3. pasiekimų vertinimo dažnumas, grįžtamojo ryšio teikimo formos, mokymosi pagalbos galimybės;

5.4. dalyvavimas neformaliojo vaikų švietimo veiklose.

6. Siekiant veiksmingo lietuvių kalbos mokymosi:

6.1. 1–4 klasių mokiniai mokomi lietuvių kalbos ir literatūros dalyko kartu su bendraklasiais taikant panardinimo metodą ir pastoliavimo praktiką, padedančią mokiniui įveikti kliūtis mokymosi procese. Vadovaujantis Mokymo lėšų apskaičiavimo, paskirstymo ir panaudojimo tvarkos aprašo, patvirtinto Lietuvos Respublikos Vyriausybės 2018 m. liepos 11 d. nutarimu Nr. 679 „Dėl Mokymo lėšų apskaičiavimo, paskirstymo ir panaudojimo tvarkos aprašo patvirtinimo“, 1 priedo 1.2.4 papunkčiu  mokiniui skirtos papildomos lėšos naudojamos tikslinių individualių ar grupinių konsultacijų organizavimui;

6.2. 5–10 klasių ir I–IV gimnazijos klasių mokiniams tikslinga lietuvių kalbos mokymą tam tikrą laikotarpį (ne ilgiau kaip vienus metus) organizuoti atskirai nuo klasės pagal Lietuvių kalbos pagal kalbos mokėjimo lygius (A1–B2) bendrąją programą, patvirtintą Lietuvos Respublikos švietimo, mokslo ir sporto ministro 2022 m. rugpjūčio 24 d. įsakymu Nr. V-1269 „Dėl Priešmokyklinio, pradinio, pagrindinio ir vidurinio ugdymo bendrųjų programų patvirtinimo“. Lietuvių kalbos mokymui skiriama ne mažiau pamokų, nei numatyta Lietuvių kalbos ir literatūros dalykui mokantis pagal Lietuvių kalbos ir literatūros bendrąjąprogramą. Taip pat organizuojamos papildomos individualios ar grupinės konsultacijos lietuvių kalbos gebėjimams įtvirtinti ir plėtoti.

7. Mokant užsieniečius, grįžusius ar atvykusius Lietuvos piliečius lietuvių kalbos bendrosios paskirties klasėse taikoma komunikacinė kalbos mokymo prieiga.

8. Mokantis bendrojo ugdymo dalykų mokymas individualizuojamas ir diferencijuojamas, atsižvelgiant į ankstesnę dalyko mokymosi patirtį ir kalbos mokėjimo lygį. Būtina užtikrinti, kad nepakankamas lietuvių kalbos mokėjimas nesudarytų prielaidų atsirasti dalyko mokymosi spragoms.

9. Mokinio mokymosi pažanga vertinama formuojamuoju būdu. Pasibaigus adaptaciniam laikotarpiui, nustatomas mokinio kalbinės kompetencijos lygmuo, įvertinimas jo pasirengimas toliau mokytis su bendraamžiais mokinio amžių atitinkančioje klasėje arba identifikavus didesnius mokymosi skirtumus, mokiniui gali būti siūloma mokytis metais žemesnėje klasėje. Antraisiais metais, o jei reikia ir ilgiau, mokiniui sudaromos sąlygos toliau plėtoti lietuvių kalbos gebėjimus laikinojoje grupėje arba individualiai.

**III SKYRIUS**

**UGDYMO ORGANIZAVIMAS IŠLYGINAMOSIOSE KLASĖSE**

10. Išlyginamosios klasės yra skirtos intensyviam lietuvių kalbos mokymuisi, kad užsieniečiai, grįžę aratvykę Lietuvos piliečiai per sąlyginai trumpą laiką išmoktų lietuvių kalbos ir pasirengtų toliau tęsti mokymąsi lietuvių kalba bendrosios paskirties klasėse. Jos steigiamos savininko teises ir pareigas įgyvendinančios institucijos (valstybinės mokyklos – biudžetinės įstaigos),savivaldybės vykdomosios institucijos ar jos įgalioto asmens (savivaldybės mokyklos – biudžetinės įstaigos), dalyvių susirinkimo (savininko) (valstybinės, savivaldybės mokyklos – viešosios įstaigos ir nevalstybinės mokyklos) sprendimu.

11. Organizuojant lietuvių kalbos mokymą išlyginamosiose klasėse, laikomasi šių reikalavimų:

11.1. išlyginamąją klasę sudaro nuo 8 iki 20 mokinių;

11.2. išlyginamosios klasės sudaromos iš bendraamžių ar panašaus amžiaus mokinių;

11.3. išlyginamosiose klasėse mokomasi ne ilgiau nei vienus metus;

11.4. išlyginamajaiklasei skiriama ne mažiau kaip 25 pamokos per savaitę lietuvių kalbai mokyti ir kitoms ugdomosioms veikloms, padedančioms geriau išmokti lietuvių kalbą;

11.5. mokant lietuvių kalbos mokoma pagal Lietuvių kalbos pagal kalbos mokėjimo lygius (A1–B2) bendrąją programą.

12. Užsieniečių, grįžusių ar atvykusių Lietuvos piliečių lietuvių kalbos mokymas turi būti organizuojamas palankiausiu būdu, atsižvelgiant į mokinių amžiaus tarpsnio ypatumus ir kalbinės kompetencijos lygį, stebint jų pažangą, reaguojant į kylančius iššūkius ir nedelsiant priimantreikiamus sprendimus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_